## Pravilnik o razvrstavanju, kategorizaciji, posebnim standardima i posebnoj kvaliteti smještajnih objekata iz skupine hoteli

### NN 48/2002 (2.5.2002.), Pravilnik o razvrstavanju, kategorizaciji, posebnim standardima i posebnoj kvaliteti smještajnih objekata iz skupine hoteli

# MINISTARSTVO TURIZMA

966

Na temelju odredbi članka 7b. stavka 4., 13. stavka 3., 16. stavka 2.,
16a. stavka 2. i 20. stavka 5. Zakona o ugostiteljskoj djelatnosti (»Narodne
novine«, broj: 48/95, 20/97, 46/97 -pročišćeni tekst, 68/98, 45/99, 76/99, 92/01,
117/01 i 4/02), ministrica turizma, donosi

## PRAVILNIK

### O RAZVRSTAVANJU, KATEGORIZACIJI, POSEBNIM STANDARDIMA I POSEBNOJ KVALITETI SMJEŠTAJNIH OBJEKATA  IZ SKUPINE HOTELI

I. OPĆE ODREDBE

Članak 1.

(1) Ovim Pravilnikom propisuju se vrste smještajnih objekata koje čine
skupinu hoteli, minimum ugostiteljskih i drugih usluga koje se moraju pružati u
pojedinoj vrsti objekta, minimalni uvjeti koji određuju pojedinu vrstu i
kategorizacija smještajnih objekata u skupini hoteli (kategorije, elementi za
kategorije, način označavanja kategorija i način kategorizacije objekata).

(2) Pravilnikom se također propisuju vrste posebnih standarda za
smještajne objekte iz skupine hoteli, uvjeti i elementi koji moraju biti
ispunjeni za pojedini standard, oznake i način ozna­čavanja posebnih standarda
i način njihova utvrđivanja.

(3) Pravilnikom se utvrđuju i vrste objekata iz skupine hoteli kojima se
na zahtjev ugostitelja može utvrditi posebna kvaliteta, način utvrđivanja
posebne kvalitete i način njezina označavanja.

(4) Pravilnikom se određuje vrsta smještajnih objekata kojima se može
utvrditi privremeno obavljanje ugostiteljske djelatnosti bez utvrđene
kategorije, te uvjeti pod kojima ugostitelj može početi obavljati djelatnost u
objektu prije nego pribavi rješenje o kategoriji objekta.

Članak 2.

(1) Smještajnim objektom iz skupine hoteli podrazumijeva se poslovni
objekt kojim posluje ugostitelj (pravna ili fizička osoba registrirana za
obavljanje ugostiteljske djelatnosti u skupini hoteli) ili pravna osoba koja
nije ugostitelj ali pod uvjetima propisanim zakonom za ugostitelja može
obavljati ugostiteljsku dje­latnost.

(2) Smještajni objekt iz stavka 1. ovog članka funkcionalna je cjelina
koju čine jedna ili više samostalnih građevina ili djelova tih građevina, ako
ovim Pravilnikom za pojedinu vrstu smješ­tajnog objekta nije drukčije
propisano.

(3) Smještajni objekt iz stavka 1. ovog članka smatrat će se postojećim
smještajnim objektom ako su ispunjeni slijedeći uvje­ti:

1. da objekt na dan stupanja na snagu ovog Pravilnika ima rješenje
nadležnog upravnog tijela o utvrđenim minimalnim uvje­tima i kategoriji, a
utvrđenom vrstom pripada skupini hoteli u skladu s ovim Pravilnikom;

2. da je objekt kao vrsta ustrojen nakon stupanja na snagu ovog
Pravilnika usklađivanjem smještajnih objekata odgo­vara­juće vrste koji su
imali rješenje nadležnog upravnog tijela o utvrđenim minimalnim uvjetima i
kategoriji objekta za vrstu koja nije propisana ovim Pravilnikom;

3. da objekt koji na dan
stupanja na snagu ovog Pravilnika nema rješenje iz točke 1. ovog stavka, a
odgovarajućim dokumentima može dokazati da su u njemu boravili prognanici i/ili
izbjeglice i da je po ranije važećim propisima bio razvrstan u vrstu koja sada
pripada skupini hoteli;

4. da je objekt na dan
stupanja na snagu ovog Pravilnika zatečen u postupku kategorizacije koji se
vodi kod nadležnog upravnog tijela, a zahtjevom je zatraženo razvrstavanje u
neku od vrsta iz skupine hoteli i kategorizacija objekta;

5. da je objekt na dan
stupanja na snagu ovog Pravilnika zatečen u postupku kategorizacije koji se
vodi kod nadležnog upravnog tijela, a zahtjevom je zatraženo razvrstavanje u
drugu vrstu iz skupine hoteli ili kategorizacija objekta u višu kategoriju od
one za koju taj objekt ima rješenje iz točke 1. ovog stavka;

6. da je konačna ili
pravomoćna građevinska dozvola za gradnju objekta pribavljena najviše šest
mjeseci prije ili tri mjeseca poslije stupanja na snagu ovog Pravilnika, pod
uvjetom da gradnja objekta započne u roku od godine dana od konačnosti ili
pravomoćnosti građevinske dozvole;

7. da je građenje ili
nastavak građenja objekta nakon prekida započelo najviše do dvije godine prije
stupanja na snagu ovog Pravilnika;

8. da se radi o
rekonstrukciji (adaptaciji, dogradnji, nadogradnji) objekta za smještaj ili
prenamjeni iz objekta druge namjene u objekt za smještaj, a ti objekti su
izgrađeni prije stupanja na snagu ovog Pravilnika.

(4) Dokazi o kanačnosti i/ili
pravomoćnosti građevinske dozvole, početku ili nastavku građenja te o vremenu
izgradnje, iz stavka 3. točke 6., 7. i 8. ovog članka, jesu isprave pribavljene
sukladno posebnim propisima.

(5) Postojećim smještajnim
objektom smatrat će se i ob-
jekt/i u domaćinstvu građana koji ima/ju rješenje nadležnog upravnog tijela o
kategorizaciji, a:

1. na dan stupanja na snagu
ovog Pravilnika kod nadležnog upravnog tijela u tijeku je postupak radi
razvrstavanja u neku od vrsta smještajnih objekata iz skupine hoteli, te
kategorizacije i upisa u upisnik te vrste smještajnog objekta;

2. nakon stupanja na snagu
ovog Pravilnika nadležnom upravnom tijelu podnesen je zahtjev za razvrstavanje
u neku od vrsta smještajnih objekata iz skupine hoteli, te kategorizaciju i
upis u upisnik te vrste smještajnog objekta;

(6) Svi ostali smještajni
objekti smatrat će se novim smještajnim objektima.

II. RAZVRSTAVANJE SMJEŠTAJNIH OBJEKATA IZ SKUPINE HOTELI

Članak 3.

(1) U smještajnom objektu iz skupine hoteli pružaju se usluge smještaja,
a mogu se pružati usluge prehrane, pića, napitaka i slastica. U smještajnom
objektu mogu se pružati i druge usluge (iz područja drugih djelatnosti ) u
funkciji turističke potrošnje ako su za obavljanje tih usluga ispunjeni uvjeti
u skladu s ovim Pravilnikom i posebnim propisima.

(2) Vrsta smještajnog objekta
u skupini hoteli utvrđuje se ovisno o pretežitosti ugostiteljskih usluga koje
se u objektu pružaju, te o načinu usluživanja.

(3) Pojedina vrsta
smještajnog objekta iz skupine hoteli određena je i minimumom ugostiteljskih
usluga koje se u toj vrsti objekta moraju obvezno pružati, te drugim minimalnim
uvjetima, propisanim ovim Pravilnikom.

Članak 4.

(1) Sve vrste smještajnih
objekata iz skupine hoteli kategoriziraju se u kategorije ovisno o uređajima,
opremi, uređenju, uslugama, održavanju i ostalim elementima i uvjetima
propisanim ovim Pravilnikom.

(2)
Kategorije smještajnih objekata iz stavka 1. ovog članka označavaju se
zvjezdicama, odnosno oznakama »standard« i »komfor«.

Članak 5.

(1) Smještajni objekti iz
skupine hoteli razvrstavaju se u slijedeće vrste:

1. Hotel,

2. Aparthotel

3. Turističko naselje

4. Turistički apartmani

5. Pansion

6. Guest house.

(2) Da bi smještajni objekt
bio razvrstan u pojedinu vrstu iz stavka 1. ovog članaka, mora ispunjavati
minimalne uvjete propisane ovim Pravilnikom za tu vrstu objekta.

Članak 6.

(1) Smještajni objekti, ako
ovim Pravilnikom za pojedinu vrstu smještajnog objekta nije drukčije propisano,
mogu imati slijedeće vrste smještajnih jedinica:

1. Sobu koja se, u pravilu,
sastoji od: predprostora, spavaćeg dijela i kupaonice, ako ovim Pravilnikom za
pojedine vrste i kategorije smještajnih objekata nije drukčije propisano;

2. Hotelski apartman (suite)
koji se, u pravilu, sastoji od: predprostora, sobe za spavanje, prostora za
boravak i kupaonice, ako ovim Pravilnikom za pojedine vrste i kategorije
smještajnih objekata nije drukčije propisano;

3. Studio apartman koji se, u
pravilu, sastoji od: predprostora, prostorije s dijelom namijenjenim i
opremljenim za spavanje, za boravak, za blagovanje i kuhanje, te kupaonice, ako
ovim Pravilnikom za pojedine vrste i kategorije smještajnih objekata nije
drukčije propisano;

4. Apartman koji se, u
pravilu, sastoji od: predprostora, sobe za spavanje, prostorije za boravak,
blagovanje i kuhanje i kupaonice, ako ovim Pravilnikom za pojedine vrste i
kategorije smještajnih objekata nije drukčije propisano;

(2) Iznimno, od stavka 1.
točke 3. ovog članka, u postojećim smještajnim objektima Studio apartmanom može
se smatrati i apartman ako modulom i opremom ispunjava uvjete za Studio
apartman kategorije koja se smještajnom objektu utvrđuje.

(3) Smještajne jedinice u
smještajnom objektu moraju biti pojedinačno označene na uobičajen način.

(4) Jednom smještajnom jedinicom smatrat će se sve prostorije i prostori
unutar smještajne jedinice u koju se ulazi kroz jedna ulazna vrata. Iznimno, u
postojećim smještajnim objektima spavaći dio sobe može biti u dvije prostorije
i/ili prostora unutar te vrste smještajne jedinice.

1. Vrsta Hotel

Članak 7.

(1) Hotel je smještajni objekt u kojemu se gostima obvezno pružaju
usluge smještaja i doručka, a mogu se pružati i druge ugostiteljske usluge, ako
ovim Pravilnikom nije drukčije propisano.

(2) Hotel ima: prijemni hol u kojem je recepcija; blagovaonicu ako ovim
Pravilnikom nije drukčije propisano; kuhinju i smještajne jedinice koje sve
moraju imati kupaonicu.

(3) Hotel mora imati najmanje pet smještajnih jedinica. Smještajne
jedinice u hotelu su sobe i/ili hotelski apartmani (suite), ako ovim
Pravilnikom nije drukčije propisano.

1.1. Depandansa
Hotela

Članak 8.

(1) Hotel može imati depandansu.

(2) Depandansa hotela je građevinski zaseban dio hotela koji se nalazi u
njegovu bližem okruženju. U novim smještajnim objektima u slučaju kada je
između hotela i depandanse javna cesta ili ulica, depandansa s hotelom mora
biti povezana odgovarajućom natkritom vezom.

(3) U depandansi hotela smještajne jedinice su sobe i/ili hotelski
apartmani (suite). Doručak i druge ugostiteljske usluge ako ih hotel pruža,
gostu se pružaju u hotelu.

if !supportEmptyParas endif

(4) Na depandansu hotela odgovarajuće se primjenjuju uvjeti propisani
ovim Pravilnikom za vrstu Hotel i to u dijelu koji se odnosi na stubišta,
hodnike i smještajne jedinice.

2. Vrsta
Aparthotel

Članak 9.

(1) Aparthotel je smještajni objekt u kojemu se gostima pružaju usluge
smještaja i doručka, ako ovim Pravilnikom nije drukčije propisano. Smještajne
jedinice u aparthotelu moraju biti ustrojene i opremljene tako da gost može
pripremati jela. U aparthotelu mogu se pružati i druge ugostiteljske usluge.

(2) Aparthotel ima: prijemni
hol u kojem je recepcija; smješ­tajne jedinice koje sve moraju imati kupaonicu;
kuhinju i prostoriju za usluživanje gostiju, ako ovim Pravilnikom nije drukčije
propisano.

(3) Aparthotel mora imati
najmanje 5 smještajnih jedinica. Najmanje 51% smještajnih jedinica u
aparthotelu moraju biti apartmani i/ili Studio apartmani, a ostali dio mogu
biti sobe, ako ovim Pravilnikom nije drukčije propisano.

2.1. Depandansa
Aparthotela

Članak 10.

(1) Aparthotel može imati depandansu.

(2) Depandansa aparthotela je građevinski zaseban dio aparthotela koji
se nalazi u njegovu bližem okruženju. U novim smještajnim objektima u slučaju
kada je između aparthotela i depandanse javna cesta ili ulica depandansa s
aparthotelom mora biti povezana odgovarajućom natkritom vezom.

(3) Najmanje 51% smještajnih jedinica u
depandansi aparthotela moraju biti apartmani i/ili Studio apartmani, a ostali
dio mogu biti sobe, ako ovim Pravilnikom nije drukčije propisano. Doručak i
druge ugostiteljske usluge ako ih aparthotel pruža, gostu se pružaju u
aparthotelu.

(4) Na depandansu
aparthotela odgovarajuće se primjenjuju uvjeti propisani ovim Pravilnikom za
vrstu Aparthotel i to u dijelu koji se odnosi na stubišta, hodnike i smještajne
jedinice.

3. Vrsta
Turističko naselje

Članak 11.

(1) Turističko naselje je smještajni objekt u kojemu
se gostima obvezno pružaju usluge smještaja, a mogu se pružati i druge
ugostiteljske usluge, ako ovim Pravilnikom nije drukčije propisano. Iznimno,
ako Turističko naselje ima smještajne jedinice sobe i/ili hotelske apartmane
(suite), tada obvezno mora gostima pružati i usluge doručka. Također, ova vrsta
objekta mora osigurati gostu mogućnost bavljenja športom i/ili drugim oblicima
rekreacije na otvorenom prostoru, prilagođenima specifičnim uvjetima
destinacije.

(2) Turističko
naselje je funkcionalna cjelina koju čini više samostalnih građevina za razne
namjene (recepcija, smještaj gostiju, prehrana i drugi sadržaji), visine
najviše do 3 etaže. Turističkim naseljem u cjelini upravlja ugostitelj koji
posluje turističkim naseljem, bez obzira na to što unutar Turističkog naselja u
samostalnim poslovnim objektima, prostorijama i prostorima mogu poslovati i
druge pravne i/ili fizičke osobe, koje obav­ljaju razne djelatnosti
(ugostiteljske, turističke, trgovačke, frizerske i dr.).

(3) Iznimno od
odredbi stavka 2. ovog članka, u postojećim smještajnim objektima građevine u
Turističkom naselju mogu imati i više od 3 etaže, uz uvjete propisane ovim
Pravilnikom.

(4) Turističko
naselje ima: prijemni hol s recepcijom; smješ­tajne jedinice koje sve moraju
imati kupaonicu; športske sadržaje i/ili odgovarajuće sadržaje za rekreaciju,
ovisno o prirodnim mogućnostima destinacije, ako ovim Pravilnikom nije drukčije
propisano. Turističko naselje koje ima smještajne jedinice sobe i/ili hotelske
apartmane (suite) mora imati blagovaonicu i kuhinju, ako ovim Pravilnikom nije
drukčije propisano.

(5) Smještajne
jedinice u turističkom naselju mogu biti sobe, hotelski apartmani (suite),
Studio apartmani i apartmani.

(6) Iznimno od
odredbi stavka 4. ovog članka, pod uvjetima propisanim ovim Pravilnikom,
postojeći smještajni objekti ne moraju imati prijemni hol s recepcijom, ako
usluge recepcije gostima pružaju u nekom od drugih vrsta smještajnih objekata
koji se nalazi u neposrednoj blizini ili u Turističkom naselju.

(7) U Turističkom
naselju mogu se nalaziti i smještajni ob­jekti vrste: Hotel, Aparthotel,
Turistički apartmani i/ili Kamp koji se kategoriziraju zasebno. Iznimno,
smještajni objekt vrste Turis­tički apartmani može se nalaziti samo u
postojećem smještajnom objektu.

(8)
Samostalne građevine u kojima se nalaze smještajne jedinice u turističkom
naselju mogu se nazivati komercijalnim nazivima: bungalov; paviljon; vila i sl.
i kao takve oglašavati i isticati u cjenicima.

4. Vrsta Turistički apartmani

Članak 12.

(1) Turistički apartmani je smještajni objekt u kojem se gostima obvezno
pružaju usluge smještaja u smještajnim jedinicama ustrojenim i opremljenim tako
da gost može pripremati jela.

(2) Smještajni objekt Turistički apartmani je funkcionalna cjelina koju
čini više smještajnih jedinica smještenih u jednoj ili više samostojećih
građevina koje se koriste za turističke namjene.

(3) Smještajni objekt
Turistički apartmani ima: recepciju i smještajne jedinice koje sve moraju imati
kupaonicu, ako ovim Pravilnikom nije drukčije propisano.

(4) Smještajne jedinice u
Turističkim apartmanima mogu biti Studio apartmani i/ili apartmani.

(5)
Iznimno od odredbi stavka 3. ovog članka, pod uvjetima propisanim ovim
Pravilnikom, postojeći smještajni objekt ne mora imati recepciju ako usluge recepcije
gostima pruža u nekom od drugih vrsta smještajnih objekata koji se nalaze u
neposrednoj blizini.

5. Vrsta Pansion

Članak 13.

(1) Pansion je smještajni objekt u kojemu se gostima obvezno pružaju
usluge smještaja s prehranom, a mogu se pružati i druge ugostiteljske usluge,
ako ovim Pravilnikom nije drukčije propisano.

(2) Pansion je samostojeća
građevina koja ima: recepciju, smještajne jedinice, blagovaonicu i kuhinju, ako
ovim Pravilnikom nije drukčije propisano.

(4) Smještajne jedinice u
Pansionu su sobe i/ili hotelski apartmani (suite), ako ovim Pravilnikom nije
drukčije propisano. Sve smještajne jedinice u Pansionu moraju imati kupaonicu.

6. Vrsta Guest house

Članak 14.

(1) Guest house je smještajni objekt u kojemu se gostima obvezno pružaju
usluge smještaja s prehranom, a mogu se pružati i druge ugostiteljske usluge,
ako ovim Pravilnikom nije drukčije propisano.

(2) Guest house je
funkcionalna cjelina koju čine jedna ili više samostalnih građevina ili
dijelova građevina.

(3) Guest house ima: recepciju,
smještajne jedinice, blagovaonicu i kuhinju, ako ovim Pravilnikom nije drukčije
propisano.

(4) Smještajne jedinice u
Guest house su sobe i/ili hotelski apartmani (suite), ako ovim Pravilnikom nije
drukčije propisano. Ako smještajne jedinice u Guest house nemaju kupaonicu,
tada na istoj etaži za dvije smještajne jedinice mora biti jedna zajednička
kupaonica.

(5)
Iznimno od odredbi stavka 1., 2. i 3. ovog članka, u vrstu Guest house može se
razvrstati svaki postojeći smještajni objekt koji ustrojem i opremom ne
ispunjava u potpunosti uvjete utvrđe­ne za neku od vrsta smještajnih objekata
propisanih ovim Pravil­nikom.

Članak 15.

(1) Sve vrste smještajnih
objekata kojima je propisana obveza pružanja usluge doručka, moraju imati
prostoriju za usluži­vanje gostiju ili blagovaonicu, ovisno što je propisano za
pojedinu vrstu i kategoriju objekta, te kuhinju u skladu s odredbama ovog
Pravilnika. Ove ugostiteljske sadržaje moraju imati i smještajni objekti koji
odluče pružati uslugu doručka iako im ta usluga nije propisana kao obvezna.

(2) Sve vrste smještajnih
objekata, kojima je osim doručka propisana i obveza pružanja drugih obroka,
moraju imati blagovaonicu i kuhinju u skladu s odredbama ovog Pravilnika. Ove
ugostiteljske sadržaje moraju imati i smještajni objekti koji, osim doručka,
odluče pružati i usluge ostalih obroka iako im te usluge nisu propisane kao
obvezne.

(3) Obveze iz stavka 1. i 2. ovog članka odnose se i na usluge prehrane
utvrđene u okviru obveznih elemenata za pojedine posebne standarde.

(4) Na smještajni objekt, bez obzira na kategoriju, koji pruža all
inclusive usluge temeljem posebnog ugovora, ne primjenjuju se odredbe ovog
Pravilnika o obveznim uslugama prehrane, već se prihvaća kao dostatna tim
ugovorom ugovorena usluga prehrane.

III. MINIMALNI UVJETI ZA SMJEŠTAJNE OBJEKTE IZ SKUPINE HOTELI

1.  Opći minimalni uvjeti

Članak 16.

(1) Sve vrste smještajnih objekata iz skupine hoteli moraju ispunjavati
opće minimalne uvjete, ako ovim Pravilnikom nije drukčije propisano.

(2) Iznimno od odredbi stavka 1. ovog članka, po posebnom zahtjevu
ugostitelja, a uz prethodno pribavljene isprave temeljem propisa o zaštiti
povijesno-kulturnih dobara, ministar turizma može odobriti odstupanja od
minimalnih uvjeta, odnosno uvjeta za kategoriju propisanih ovim Pravilnikom.

(3) Ako je smještajni objekt u postupku iz stavka 2. ovog članka
pribavio isprave temeljem propisa o zaštiti povijesno-kulturnih dobara, a
dijelom je na taj zaštićeni dio nadograđivan ili dograđivan novi dio, cijeli
objekt tretirat će se kao zaštićeno povijesno-kulturno dobro i kategorizirati
kao funkcionalna cjelina.

Članak 17.

(1) Smještajni objekti moraju biti uređeni i opremljeni tako da
omogućuju: nesmetano i sigurno kretanje i boravak gostiju i zaposlenog osoblja,
nesmetan prijenos stvari, te odgovarajuće čuvanje robe, namirnica i pića.

(2) Osoblje u smještajnom objektu mora biti osposobljeno za stručno
usluživanje gostiju.

1.2. Isticanje oznake vrste i kategorije, te naziva
objekta

Članak 18.

(1) Na glavnom ulazu u smještajni objekt mora biti vidno istaknuta
propisana oznaka vrste i utvrđene kategorije, te naziv objekta.

(2) Na glavnom ulazu u smještajni objekt koji ima utvrđen posebni
standard i/ili posebnu kvalitetu, mora biti istaknuta i propisana oznaka za posebni
standard, odnosno posebnu kvalitetu.

(3) Oznake iz stavka 1. i 2. ovoga članka moraju se isticati na
standardiziranoj ploči sukladno ovom Pravilniku.

1.3. Ispravnost i funkcionalnost uređaja i opreme

 Članak 19.

Uređaji i oprema u smještajnom objektu moraju biti stalno u ispravnom i
funkcionalnom stanju.

1.4. Zvučna
izolacija prostorija

Članak 20.

Prostorije smještajnog objekta u kojima se noću iza 23:00 sata izvodi
glazba, zabavni i artistički program, moraju imati zvučnu izolaciju sukladno
posebnim propisima koja sprječava širenje zvuka izvan tih prostorija.

1.5. Opskrba
vodom i zbrinjavanje otpada

Članak 21.

(1) Smještajni objekt mora stalno raspolagati dovoljnim količinama
higijenski ispravne vode koja se osigurava priključ­kom na javni vodovod, a
gdje javni vodovod ne postoji, to se mora osigurati na drugi način sukladno
posebnim propisima.

(2) Komunalni i ostali otpad mora se redovito odstranjivati iz
smještajnog objekata sukladno posebnim propisima.

1.6. Opskrba
električnom energijom

Članak 22.

(1) Smještajni objekt mora biti priključen na javnu električnu mrežu ili
na drugi odgovarajući način biti opskrbljen električnom energijom.

(2) Električno osvjetljenje mora biti osigurano u svim prostorijama
smještajnog objekta.

(3) U smještajnom objektu moraju noću biti potpuno ili orijen­tacijskim
svjetlom osvijetljene sve prostorije i prostori gdje se kreću i borave gosti.

1.7. Telefonski
priključak

Članak 23.

(1) Smještajni objekt mora biti priključen na javnu telefonsku mrežu,
osim na mjestima gdje takve mogućnosti ne postoje.

(2) Smještajni objekt mora imati osiguran najmanje jedan telefonski
aparat na raspolaganju gostima u prijemnom holu odnosno na recepciji ili u
blizini ulaza u smještajni objekt, ako ovim Pravilnikom nije drukčije
propisano.

1.8. Zaštita od
požara

Članak 24.

(1) Smještajni objekt mora ispunjavati uvjete zaštite od požara sukladno
posebnim propisima.

(2) Pored uvjeta iz stavka 1.
ovoga članka, smještajni objekt mora:

1. Kod svakog dizala
istaknuti zabranu korištenja dizala u slučaju požara, osim kod sigurnosnih
dizala (ako ih objekt ima) za osobe s posebnim potrebama;

2. Imati pisane upute za
osoblje za slučaj nastanka požara, te s tim uputama upoznati svakog
zaposlenika;

3. Posebnim oznakama o zabrani
pušenja označiti sve opasne zone (dizala, kuhinja, kotlovnica, praonica rublja
i dr.);

4. Imati kontejnere i koševe
za otpatke od vatrootporne materije, ako ovim Pravilnikom nije drukčuje
propisano;

5. Kontinuirano osigurati da
sigurnosna ili panik rasvjeta na svim putovima za evakuaciju dobro funkcionira.

(3) Mjere koje se odnose na
smještajne jedinice u objektu:

1. U svakoj smještajnoj
jedinici objekta na ulaznim vratima s unutarnje strane ili na zidu neposredno
uz vrata mora biti izložen Plan, odnosno putokaz evakuacije čitavog objekta u
slučaju nužde;

2. U svakoj smještajnoj
jedinici objekta, za koji je propisan ovim Pravilnikom, javljač požara mora
biti u dobrom funkcionalnom stanju.

1.9. Zaštita od prašine

Članak 25.

(1) Stolno rublje, posuđe, čaše i pribor za jelo, u vrijeme kada nisu u
uporabi, moraju biti zaštićeni od prašine.

(2) U smještajnom objektu u kojem se usluge prehrane gostima pružaju
samoposluživanjem, moraju biti osigurani higijenski uvjeti u skladu s posebnim
propisima.

1.10. Grijanje prostorija

Članak 26.

(1) U svim zajedničkim prostorijama smještajnog objekta u kojima borave
gosti, mora biti osiguran odgovarajući način grijanja prostorija do temperature
od najmanje 18,5 OC, uz mogućnost prozračivanja.

(2) Iznimno od odredbi stavka 1. ovog članka, u smještajnom objektu u
kojem se posluje samo ljeti, ne mora biti osigurano grijanje prostorija, ako
ovim Pravilnikom nije drukčije propisano.

1.11. Unutarnje visine prostorija, širine stubišta
i hodnika

Članak 27.

(1) U smještajnom objektu unutarnja visina (visina od poda do stropa)
prostorija: za boravak, blagovaonice, prostorije za usluživanje gostiju,
kuhinje, prostora za pripremanje jela i centralne pripremnice za obradu
namirnica, mora biti najmanje 2,80 m, ako ovim Pravilnikom nije drukčije
propisano.

(2) U smještajnim jedinicama
smještajnog objekta unutarnja visina (visina od poda do stropa) mora biti
najmanje 2,40 m, ako ovim Pravilnikom nije drukčije propisano.

(3) Iznimno od odredbi stavka
1. i 2. ovog članka, u svim prostorijama s koso izvedenim stropom ili stropom
različitih visina, prosječna unutarnja visina mora biti sukladna odredbama
stavka 1. odnosno stavka 2. ovoga članka, s time da u novim smještajnim
objektima najniža unutarnja visina od poda do kosog stropa ne može biti niža od
1,60 m.

(4) Iznimno od odredbi stavka
1. i 2. ovog članka, u postoje­ćim smještajnim objektimasmatraju se
dostatnima unutarnje visine prostorija zatečene na dan stupanja na snagu ovog
Pravilnika, uz uvjet da postoji sustav prozračivanja.

(5) Iznimno od odredbi stavka
1. i 2. ovog članka, u po­stojećim smještajnim objektima u kojima će se sustavi
hlađenja ugrađivati nakon stupanja na snagu ovog Pravilnika, smatraju se
dostatnima niže visine prostorija uvjetovane ugradnjom tih sustava.

Članak 28.

U postojećim smještajnim objektima u slučaju nedostataka propisane
širine stubišta i/ili hodnika za pojedine kategorije odgo­va­rajuće vrste
objekta zatečeno stanje širine stubišta i/ili hodnika smatra se dostatnim.

1.12. Uvjeti za osobe s posebnim potrebama

Članak 29.

Novi smještajni objekti glede: ulaza, komunikacija u javnim prostorima i
sanitarija u javnim prostorima moraju ispunjavati uvjete za osobe s posebnim
potrebama sukladno posebnim propisima, ako ovim Pravilnikom nije drukčije
propisano.

1.13. Površine smještajnih jedinica - moduli

Članak 30.

(1) Ukupna korisna površina smještajne jedinice u smještaj­nom objektu
naziva se modul.

(2) Moduli smještajnih jedinica propisani su ovisno o vrsti i kategoriji
smještajnog objekta.

**1.13.1. Moduli smještajnih jedinica u postojećim smještajnim objektima**

Članak 31.

Module smještajnih jedinica u postojećim smještajnim objek­tima čine:

– Modul sobe čini ukupna korisna površina: predprostora (ako ga ima),
spavaćeg dijela sobe i kupaonice;

– Modul hotelskog apartmana (suite) čini ukupna korisna površina:
predprostora (ako ga ima), prostorije za spavanje, prostorije za boravak i
kupaonice;

– Modul studio apartmana čini ukupna korisna površina: predprostora (
ako ga ima), prostorije u kojoj je dio namijenjen spavanju, boravku, blagovanju
i kuhanju, te kupaonice, ili iznimno, prostorije za spavanje i odvojene
prostorije s dijelom namijenjenim za boravak, blagovanje i kuhanje, te
kupaonice;

– Modul apartmana čini ukupna korisna površina: predprostora ( ako ga
ima), prostorije za spavanje, prostorije za boravak, blagovanje i kuhanje, te
kupaonice.

**1.13.2. Moduli smještajnih jedinica u novim smještajnim objektima**

Članak 32.

Module smještajnih jedinica u
novim smještajnim objektima čine:

– Modul sobe čini ukupna
korisna površina: predprostora, spavaćeg dijela sobe i kupaonice;

– Modul hotelskog apartmana
(suite) čini ukupna korisna površi­na: predprostora, prostorije za spavanje,
prostorije za boravak i kupaonice;

– Modul studio apartmana čini
ukupna korisna površina: predprostora, prostorije u kojoj je dio namijenjen
spavanju, boravku, blagovanju i kuhanju, te kupaonice;

– Modul apartmana čini ukupna
korisna površina: predprostora, prostorije za spavanje, prostorije za boravak,
blagovanje i kuhanje, te kupaonice.

**1.13.3. Minimalni moduli, dozvoljena odstupanja modula**

Članak 33.

(1) Minimalni moduli smještajnih jedinica su moduli smje­štajnih
jedinica propisani za najnižu kategoriju pojedine vrste smještajnog objekta.

(2) Da bi se smještajni objekt mogao razvrstati u pojedinu vrstu, osim
ostalih propisanih uvjeta, mora ispunjavati i uvjete minimalnog modula iz
stavka 1. ovog članka računajući i dozvo­ljena odstupanja iz članka 34. ovog
Pravilnika.

Članak 34.

(1) U postojećim smještajnim objektima, bez obzira na vrstu i kategoriju
koja se objektu utvrđuje, dozvoljava se odstupanje od propisanih modula
smještajnih jedinica:

- 1m2 za modul sobe i modul hotelskog apartmana (suite),

- 2m2 za modul studio apartmana i modul apartmana.

(2) Iznimno, umjesto odstupanja iz stavka 1. ovog članka, u postojećim
smještajnim objektima koji posluju ljeti, bez obzira na vrstu i kategoriju koja
se objektu utvrđuje, dozvoljava se u modul uračunati površinu terase, lođe ili
balkona:

1. 2 m2 za modul sobe i hotelskog apartmana (suite);

2. 3 m2 za modul studio apartmana;

3. 4 m2 za modul apartmana s jednom sobom za spavanje, a za svaku dodatnu sobu
za spavanje 2 m2.

(3) Smatra se da smještajni objekt posluje ljeti, ako posluje u
razdoblju od 1. svibnja do 30. listopada tijekom godine.

Članak 35.

Iznimno od odredbi članka 33. stavka 2. ovog Pravilnika, u postojećim
smještajnim objektima, bez obzira na vrstu i kategoriju koja se utvrđuje, 80%
smještajnih jedinica u objektu mora ispu­­njavati propisane veličine modula
uključivo i module sa dozvoljenim odstupanjima.

1.14. Kapacitet smještajnih jedinica

Članak 36.

(1) Kapacitet smještajne jedinice određuje se prema broju osoba, ako
ovim Pravilnikom nije drukčije propisano.

(2) Vrsta sobe određuje se prema broju kreveta:

– soba kapaciteta za jednu osobu ima jedan krevet i po vrsti je
jednokrevetna soba,

– soba kapaciteta za dvije osobe ima dva kreveta ili jedan krevet za
dvije osobe i po vrsti je dvokrevetna soba.

(3) Iznimno od stavka 1. ovog članka, soba može imati dodatni kapacitet
koji može biti:

– u jednokrevetnoj sobi u postojećem smještajnom objektu najviše jedan
dodatni krevet,

– u dvokrevetnoj sobi najviše dva dodatna kreveta ili jedan dodatni
krevet za dvije osobe.

(4) Dodatni kreveti iz stavka 3. ovog članka mogu bitii dječji
kreveti i/ili dječji kreveti na kat.

(5) Za svaki dodatni krevet iz stavka 3 i 4. ovog članka, bez obzira na
vrstu i kategoriju koja se objektu utvrđuje, modul smještajne jedinice mora
imati na raspolaganju dodatna 3 m2 više od propisane površine.

(6) Kapacitet svih ostalih vrsta smještajnih jedinica određuje se prema
broju i vrsti prostorija namijenjenih za spavanje.

1.15. Sanitarije u smještajnom objektu

**1.15.1. Opće odredbe**

Članak 37.

(1) Smještajni objekt mora imati uređene i opremljene sanitarije u
javnim prostorima i prostorijama namijenjenim gostima. Te sanitarije, ako ovim
Pravilnikom nije drukčije propisano, čini:

1. zahod za žene koji se sastoji od: prostorije u kojoj je zahodska
školjka i predprostorije u kojoj je umivaonik,

2. zahod za muškarce koji se sastoji od: prostorije u kojoj je zahodska
školjka, predprostorije u kojoj je umivaonik i prostorije u kojoj je pisoar.

(2) Iznimno od stavka 1. točke 2. ovog članka, u postojećim smještajnim
objektima u zahodu za muškarce i umivaonik i pisoar mogu se nalaziti u
predprostoriji, uz uvjet da je prostor između umivaonika i pisoara dijelom
pregrađen odgovarajućom vizualnom pregradom.

(3) U sanitarijama iz stavka 1. ovoga članka mora biti bes­prije­koran
red i čistoća. Prostorije moraju biti dezinficirane.

(4) Oprema i armature sanitarija, te zidovi, podovi i stropovi u
sanitarijama ne smiju biti oštećeni i dotrajali.

**1.15.2. Zahodi**

Članak 38.

(1) Zahodi u smještajnom objektu se moraju nalaziti u blizini prostorija
i prostora gdje gosti najčešće dulje borave (prijemni hol, salon, blagovaonica
i drugi ugostiteljski sadržaji, kongresna dvorana i sl.).

(2) Broj zahoda, ako ovim Pravilnikom nije drukčije propisano, mora biti
razmjeran kapacitetu smještajnog objekta izraženom brojem konzumnih mjesta u
ugostiteljskim i drugim sadržajima smještajnog objekta u čijoj se blizini
nalaze i to:

– do 80 mjesta, jedna prostorija sa zahodskom školjkom u zahodu za žene
i jedna prostorija sa zahodskom školjkom u zahodu za muškarce, s prostorijom u
kojoj je jedan pisoar,

– do 160 mjesta, dvije prostorije sa zahodskom školjkom u zahodu za žene
i jedna prostorija sa zahodskom školjkom u zahodu za muškarce, s prostorijom u
kojoj su dva pisoara,

– do 550 mjesta, tri prostorije sa zahodskom školjkom u zahodu za žene i
dvije prostorije sa zahodskom školjkom u zahodu za muškarce, s prostorijom u
kojoj su tri pisoara,

– više od 550 mjesta, četiri prostorije sa zahodskom školj­kom u zahodu
za žene i tri prostorije sa zahodskom školjkom u zahodu za muškarce, s
prostorijom u kojoj su četiri pisoara.

(3) Iznimno od odredbi stavaka 1. ovoga članka, postojeći smještajni
objekti koji imaju više ugostiteljskih i drugih sadržaja u neposrednoj blizini
jedan do drugoga, pri kapacitetu većem od 80 mjesta mogu odstupiti od
propisanog razmjernog broja zahoda i /ili zahoda i pisoara, ali najviše 25%.

Članak 39.

(1) Na ulazu u zahode moraju biti istaknute oznake kojima se uobičajeno
označavaju zahod za žene i zahod za muškarce.

(2) Svi zahodi moraju imati visoku zahodsku školjku (školj­ku sa
sjedalom) na ispiranje tekućom vodom.

(3) Pisoar u zahodu za muškarce mora biti zidna školjka sa ispiranjem
tekućom vodom, te treba biti postavljen ili ograđen tako da se ne vidi izvan
prostorije u kojoj se nalazi, ako ovim Pravilnikom nije drukčije propisano.

(4) U slučaju kada se zahodi nalaze izvan zgrade smještajnog objekta,
pristup do zahoda mora biti popločen, ili sl., zaštićen od vremenskih oborina i
noću osvijetljen.

Članak 40.

(1) Podovi u zahodima ne smiju biti klizavi, moraju biti od
vodonepropusnog materijala koji se lako čisti i održava.

(2) Zidovi u zahodima do visine od najmanje 1,60 m od poda, ako ovim
Pravilnikom nije drukčije propisano, moraju biti obloženi vodonepropusnim
materijalom koji se lako čisti i održava.

(3) Vodonepropusnim materijalom iz stavka 1. i 2. ovoga članka
podrazumijevaju se: keramičke i kamene pločice i razne vrste plastičnih i
drugih obloga, ali ne i vodonepropusnom bojom oličen zid, ako ovim Pravilnikom
nije drukčije propisano.

(4) Prozori zahoda moraju biti od neprozirnog stakla ili s mogućnošću
zaštite od pogleda izvana. Vrata ne smiju biti ostakljena.

(5) U prostoriji zahoda u kojoj je zahodska školjka mora biti: kuka za
vješanje odjeće, vrata s mogućnošću zaključavanja ili zasunjivanja, a u zahodu
za žene osim navedenog mora biti i koš za otpatke, s poklopcem i polica za
odlaganje torbice.

(6) U prostoriji zahoda u kojoj je zahodska školjka stalno mora biti na
raspolaganju: toaletni papir, četka za čišćenje zahod­ske školjke i sredstvo za
osvježavanje prostora.

(7) Zahodi moraju biti dobro prozračeni i ne smiju širiti neugodne
mirise.

**1.15.3. Pretprostorija s umivaonikom**

Članak 41.

(1) U pretprostoriji zahoda mora biti umivaonik s tekućom toplom i
hladnom vodom. Uz svaki umivaonik mora se nalaziti: ogledalo, polica za
odlaganje stvari i tekući sapun, te papirni toaletni ubrus u roli ili sl. i/ili
aparat za sušenje ruku i koš za otpatke.

(2) Broj umivaonika iz stavka 1. ovog članka mora biti razmjeran broju
konzumnih i sjedećih mjesta u ugostiteljskim i drugim sadržajima u neposrednoj
blizini, u smještajnom objektu i to:

– do 160 mjesta jedan
umivaonik u svakoj pretprostoriji,

– do 320 mjesta dva
umivaonika u svakoj pretprostoriji,

– od 320 mjesta na više tri umivaonika
u svakoj pretprostoriji,

ako ovim Pravilnikom nije
drukčije propisano.

(3) Iznimno od odredbe članka
37. stavka 1. i stavka 1. ovog članka, u postojećim smještajnim objektima može
se u pre tprostore zahoda za žene i zahoda za muškarce ulaziti kroz posebnu
zajedničku pretprostoriju. Tada se u toj zajedničkoj pretprostoriji mogu
nalaziti umivaonici. Broj umivaonika mora biti razmjeran broju konzumnih i
sjedećih mjesta u ugostiteljskim i drugim sadržajima u neposrednoj blizini, u
smještajnom objektu i to:

– do 80 mjesta dva umivaonika,

– do 160 mjesta tri umivaonika,

– do 320 mjesta četiri umivaonika,

– od 320 na više pet umivaonika,

ako ovim Pravilnikom nije drukčije propisano.

**1.15.4. Sanitarije uz bazene**

Članak 42.

(1) Smještajni objekt koji ima bazen na otvorenom ili u zatvorenom
prostoru mora imati sanitarije namijenjene korisnicima bazena.

(2) Na sanitarije iz stavka 1. odgovarajuće se primjenjuju odredbe ovog
Pravilnika o sanitarijama u javnim prostorima smje­štaj­nog objekta, ako ovim
Pravilnikom nije drukčije propisano.

(3) Uz bazen mora biti tuš i kabina za presvlačenje.

1.16. Minimalni uvjeti za ugostiteljske sadržaje
u smještajnom objektu

**1.16.1. Opće odredbe**

Članak 43.

(1) Smještajni objekt, bez obzira na vrstu kojoj pripada, ukoliko nudi usluge
prehrane (doručak, ručak, večera, a la carte usluge), te uslužuje pića, napitke
i slastice, mora, u prostoru objekta odnosno u okviru funkcionalne cjeline
objekta (u zatvorenom prostoru, i/ili na otvorenom natkritom prostoru, terasi,
uz bazen, na plaži ako je ima) imati odgovarajuće ugostiteljske sadržaje za
pružanje tih usluga.

(2) Ugostiteljski sadržaji iz stavka 1. ovoga članka, bez obzira koliko
ih smještajni objekt ima, vodeći računa da se radi o ugostiteljskim uslugama
smještajnog objekta kojem funkcionalno pripadaju, mogu imati jednu zajedničku
kuhinju, te odgovarajuće zajedničke prostorije, prostore i sanitarije kojima se
koriste i drugi sadržaji u smještajnom objektu.

(3) Ugostiteljskim sadržajima koji su kao obvezni propisani za pojedinu
vrstu i kategoriju smještajnog objekta mora poslovati ugostitelj koji posluje
smještajnim objektom.

(4) Ugostiteljski sadržaji iz stavka 1. ovog članka ne moraju se
formalno označavati odgovarajućom vrstom ugostiteljskog objekta iz skupina:
»Restorani« i »Barovi«.

(5) Ako ugostitelj koji posluje smještajnim objektom prostor
ugostiteljskog sadržaja unutar i/ili pripadajući izvan smještajnog objekta
iznajmi drugoj tvrtki radi obavljanja ugostiteljske djelatnosti, tada se
prostor tog ugostiteljskog sadržaja smatra samostalnim ugostiteljskim objektom.

(6) U slučaju iz stavka 5. ovog članka, ugostiteljski objekt koji se
nalazi unutar i/ili u pripadajućem prostoru izvan smje­štajnog objekta mora se
ustrojiti sukladno zakonu. Iznimno, taj ugostiteljski objekt ne mora imati
zasebne sanitarije, već se dostatnima smatraju sanitarije u javnom prostoru
smještajnog objekta ako se nalaze u neposrednoj blizini.

(7) O svakoj promjeni u svezi
ugostiteljskih sadržaja unutar smještajnog objekta, a poglavito ako se
ugostiteljski sadržaj preustroji u ugostiteljski objekt (bez obzira tko njime
posluje) ugostitelj je dužan bez odlaganja od nadležnog tijela državne uprave
koje je provelo postupak kategorizacije smještajnog objekta pribaviti rješenje
o novonastalom činjeničnom stanju u smještajnom objektu.

Članak 44.

Ugostiteljski sadržaji u smještajnom objektu i ugostiteljski objekti
koji se nalaze unutar ili u prostoru pripadajućem smje­štajnom objektu,
uređenjem, opremom i uslugom moraju ispunjavati propisane uvjete sukladno vrsti
i kategoriji tog smještajnog objekta, a za što je odgovoran ugostitelj koji
posluje smještajnim objektom.

**1.16.2. Prostorije i prostori za usluživanje gostiju**

Članak 45.

(1) U smještajnom objektu usluživanje gostiju jelom, napicima i pićem obavlja
se u blagovaonici ili drugoj prostoriji ili prostoru za usluživanje.

(2) Blagovaonica je prostorija koja služi samo za blagovanje, a
opremljena je namještajem prikladnim za blagovanje.

(3) Prostorija za usluživanje je prostorija koja služi za blagovanje i
konzumiranje drugih ugostiteljskih usluga, u jednom dijelu, a u drugom dijelu
te prostorije mogu se naočigled gostiju pripremati topla i/ili hladna jela i
napici.

(4) Prostorija za usluživanje
u jednom dijelu ima namještaj prikladan za blagovanje, a u drugom dijelu ima
točionik koji može sadržavati prostor za pripremanje jela, ako ovim Pravilnikom
nije drukčije propisano.

(5) Ako se u prostoriji za
usluživanje u okviru točionika obavlja pripremanje jela, prostor za pripremanje
mora biti opremljen opremom sukladno složenosti jela koja se pripremaju. U
prostoriji za usluživanje ne može se obavljati čišćenje i obrada namirnica.

(6) Iznimno od odredbe stavka
3. ovoga članka, u smješ­tajnim objektima koji posluju sezonski ili povremeno,
a nemaju prostoriju za usluživanje, prostorijom za usluživanje smatra se i
natkriven prostor na otvorenom.

(7) Prostor za usluživanje na otvorenom može biti dio prostora: plaže,
vrta, terase, i sl., u kojem se uslužuju gosti, a u drugom dijelu tog prostora,
mogu se naočigled gostiju pripremati jela. Na prostor za usluživanje na
otvorenom odgovarajuće se primjenjuju odredbe stavka 4. i 5. ovoga članka.

Članak 46.

(1) Blagovaonica i prostorija za usluživanje gostiju moraju imati dobro
odzračivanje. Blagovaonica, prostorija i prostor za usluživanje gostiju, moraju
imati dobro osvjetljenje.

(2) Pod u blagovaonici, prostoriji i u prostoru za usluživanje gostiju
ne smije biti klizav, mora bitiod vodonepropusnog materijala koji se
lako čisti i održava.

Članak 47.

(1) Stol na kojem se uslužuju gosti mora imati površinu koja se lako
čisti, mora biti prekriven neoštećenim, čistim stolnjakom ili podloškom za
posluživanje ispred svakog konzumnog mjesta.

(2) Kada se uslužuju jela, na stolu mora biti papirnati ili platneni
ubrus.

(3) Pribor za jelo mora biti od nehrđajućeg materijala.

(4) Blagovaonica, prostorija i prostor za usluživanje gostiju moraju
imati dovoljan broj vješalica za odlaganje odjevnih predmeta gostiju prema
broju konzumnih mjesta. Ako postoji garderoba smještena izvan tih prostorija
mora biti odgovarajuće čuvana ili u njoj istaknuta obavijest gostima da se
stvari odložene u garderobi ne čuvaju.

(5) Odredba stavka 4. ovoga članka ne primjenjuje se na prostor za
usluživanje na otvorenom.

**1.16.3. Kuhinja**

Članak 48.

(1) Kuhinju mora imati svaki smještajni objekt u kojem se gostima
pružaju usluge prehrane uključujući i ako se pruža samo usluga doručka, ako
ovim Pravilnikom nije drukčije propisano.

(2) Kuhinja iz stavka 1. ovog članka kapacitetom mora odgovarati
potrebama ponude, odnosno asortimana jela, napitaka, pića i slastica, te
uobičajenom broju konzumenata u smještajnom objektu.

(3) Kuhinja mora imati slijedeće prostore, opremu, uređaje i pravila
postupanja:

1. prostore i uređaje za čišćenje i obradu namirnica koji se mogu nalaziti
i u neposrednoj blizini kuhinje;

2. odgovarajuće uređaje za termičku obradu hrane, pića i napitaka;

3. uređaje za odvod dima, pare i mirisa koji omogućavaju da se u ostalim
prostorijama i prostorima smještajnog objekta ne šire mirisi i druge imisije;

4. rashladne komore ili rashladne uređaje za namirnice, koji se mogu
nalaziti i u neposrednoj blizini kuhinje;

5. radne površine;

6. odvojene prostore sa sudoperima za pranje crnog i bijelog posuđa, s
tekućom toplom i hladnom vodom;

7. sudoper za pranje bijelog posuđa mora imati dvodjelno korito, a ako
se pranje bijelog posuđa obavlja strojno, dovoljno je jedno­djelno korito;

8. priručni prostor za čuvanje namirnica za dnevnu uporabu, u koju svrhu
mogu poslužiti i rashladni uređaji za čuvanje namirnica, koji mogu biti i u
blizini kuhinje;

9. kuhinjsko posuđe odgovarajuće namjene i kvalitete;

10. za potrebe osoblja u kuhinji mora biti poseban umivaonik s tekućom
hladnom i toplom vodom, odgovarajućim priborom i sredstvom za pranje, dezinfekciju
i sušenje ruku;

11. kraj svake radne površine mora biti koš za otpatke;

12. u kuhinji na vidljivom mjestu mora biti izloženo upozorenje o
zabrani konzumiranja hrane;

13. krpe se smiju uporabljati samo u toploj kuhinji;

14. za nuždu u kuhinji mora biti na raspolaganju odgo­vara­juća
vatrootporna tkanina za gašenje požara;

15. ormarić opremljen materijalom za prvu pomoć mora se nalaziti na
vidnom i lako dostupnom mjestu.

(4) Iznimno od odredbi stavka 3. točke 1. ovoga članka, u smještajnom
objektu u kojem se samo dogotovljavaju (samo termički obrađuju) već
pripremljena jela ( namirnice za dogotavljanje jela dostavljaju se kao
proizvodi drugih proizvođača ili iz centaralne pripremnice namirnica koja to
obavlja za više smještajnih objekata), kuhinja ne mora imati prostore i uređaje
za čišćenje i obradu namirnica.

(5) Sve radne površine u kuhinji moraju imati gornju plohu od
nehrđajućeg materijala koji se lako čisti. Radne površine u kuhinji ne smiju
biti od drveta.

(6) Kuhinja mora imati i poseban priručni prostor za odlaganje pribora i
aparata za čišćenje prehrambenih proizvoda.

(7) U blizini kuhinje mora biti odvojena, prozračivana prostorija za
odlaganje smeća i otpadaka.

(8) Iznimno od stavka 3. ovog članka, kuhinja u kojoj se samo priprema
doručak može imati jednostavniju primjerenu opremu i uređaje.

Članak 49.

(1) Pod u kuhinji ne smije biti klizav, mora biti od vodonepropusnog
materijala koji se lako čisti i održava. U podu moraju biti odvodi sa sifonom
koji ima zaštitnu rešetku.

(2) Zidovi kuhinje, prostorija i prostora za pripremanje i obradu
namirnica i pranje posuđa, moraju biti obloženi keramičkim pločicama do visine
1, 80 m od poda.

(3) Prozori i otvori u kuhinji moraju biti zaštićeni od ulaska insekata
zaštitnim mrežicama.

 (4) U kuhinji mora biti
besprijekoran red i čistoća, a otpaci se moraju redovito odstranjivati.

**1.16.5. Centralna pripremnica namirnica - prostorija za obradu namirnica
za više smještajnih objekata kojima posluje jedan ugostitelj**

Članak 50.

(1) Ugostitelj koji posluje s više smještajnih objekata u kojima se
pružaju usluge prehrane gostima, može pripremu i obradu namirnica za
pripremanje jela u tim smještajnim objektima organizirati na jednom mjestu u
centralnoj pripremnici namirnica.

(2) Centralna pripremnica namirnica mora imati:

1. odgovarajuće rashladne uređaje za čuvanje neobrađenih namirnica,

2. odgovarajuće rashladne odnosno termičke uređaje za odlaganje
obrađenih i poluobrađenih namirnica i proizvoda,

3. odgovarajuće uređaje za termičku obradu hrane,

4. uređaje za odvod dima, pare i mirisa,

5. radne površine od nehrđajućeg čelika,

6. strojeve i pribor za obradu namirnica,

7. posuđe za odgovarajuće namjene,

8. za potrebe osoblja poseban umivaonik s tekućom hladnom i toplom
vodom, odgovarajućim priborom i sredstvom za pranje, dezinfekciju i sušenje
ruku,

10. kraj svake radne površine koš za otpatke,

11. na vidljivom mjestu mora biti izloženo upozorenje o zabrani
konzumiranja hrane;

12. ormarić opremljen materijalom za prvu pomoć mora se nalaziti na
vidnom i lako dostupnom mjestu,

13. odgovarajuću opremu i uređaje za dostavu obrađenih namirnica, koji
udovoljavaju sanitarnim uvjetima.

**1.16.6. Prostorije i priručni prostori za čuvanje namirnica i pića, te
način čuvanja**

Članak 51.

(1) U smještajnom objektu prostorije za spremanje i čuvanje namirnica i
pića moraju biti odvojene od kuhinje ili prostora za pripremanje jela, moraju
biti opremljene odgovarajućim policama i/ili ormarima s pretincima za smještaj
namirnica i pića.

(2) Prostorije iz stavka 1.
ovoga članka za čuvanje lako pokvarljivih namirnica i pića moraju biti
opremljene rashladnim komo­rama ili hladnjacima odgovarajućeg kapaciteta,
kojima se omogućava odvojeno čuvanje namirnica različitog porijekla.

(3) U prostorijama iz stavka
1. ovog članka, ako postoje, prozori moraju biti mrežicom zaštićeni od
mogućnosti ulaska insekata.

(4) Priručni prostor za
čuvanje namirnica i pića smješten je neposredno uz: kuhinju, prostoriju za
pripremanje jela ili prostoriju za usluživanje gostiju. Iznimno, taj prostor može
biti i odvojen prostor u kuhinji, prostoriji za pripremanje jela ili prostoriji
za usluživanje gostiju, ili u tu svrhu u tim prostorijama postavljen rashladni
uređaj, ako ovim Pravilnikom nije drukčije određeno. Na priručni prostor za
čuvanje namirnica i pića odgovarajuće se primjenjuju odredbe stavka 1., 2. i 3.
ovoga članka.

(5) Namirnice i proizvodi čuvaju se u prostorijama, priruč­nim
prostorima, komorama i u rashladnim uređajima na slijedeći način:

1. da se spremaju u rashladne prostorije ili uređaje zasebno za meso, za
ribu, za povrće i voće, za mliječne proizvode, za dogotovljena jela,
poluproizvode i pripravke i sl.;

2. povrće, jaja, kuhana jela i ostalo čuvaju se na temperaturi do
najviše 10 oC;

3. smrznuti propizvodi čuvaju se na temperaturi do -18 oC;

4. riba i meso čuvaju se na teperaturi od 0 do 3 oC;

5. police na kojima se odlažu manirnice ne smiju biti od drveta;

6. sirova i obrađena hrana ne smije se odlagati zajedno,

7. proizvodi ne smiju biti u direktnom kontaktu s policom ili podom u ostavi,
rashladnoj komori, zamrzivaču ili rashladnom uređaju.

(6) Prostori i prostorije u kojima se spremaju i čuvaju namirnice moraju
biti zračeni prirodnim ili mehaničkim putem.

**1.16.7. Točionik**

Članak 52.

(1) Ugostiteljski sadržaj, u smještajnom objektu, u kojem se uslužuju
pića i napici mora imati točionik odgovarajuće površine.

(2) Točionikom se smatra uređen i opremljen prostor u kojem se
pripremaju, izdaju ili uslužuju napici i izdaju ili uslu­žuju pića, a mogu se
pripremati, izdavati ili usluživati i hladna i jednostavna topla jela i
slastice.

(3) Točionik je samostalna
funkcionalna cjelina u zasebnoj prostoriji ili prostoru koji se nalaze u
neposrednoj blizini blagovaonice. Točionik može biti i samostalna funkcionalna
cjelina u prostoriji za usluživanje gostiju odnosno prostoru za usluživanje
gostiju na otvorenom.

(4) Točionik minimalno mora
imati:

1. mješalicu s toplom i
hladnom vodom i odvodom;

2. uređaje i opremu za
odlaganje pića i napitaka;

3. rashladne uređaje za pića;

4. odgovarajući šank s radnom
plohom od nehrđajućeg materijala koji se lako čisti;

5. dvodjelni sudoper ili
jednodjelni sudoper i stroj za pranje čaša;

6. espresso-aparat ako se
uslužuju napici.

(5) Iznimno od stavka 4.
točke 5 . ovog članka, dvodjelni ili jednodjelni sudoper i stroj za pranje
čaša, mogu biti smješteni i izvan točionika u neposrednoj blizini koja s
točionikom čini funkcionalnu cjelinu.

(6) Ako se u točioniku
pripremaju i uslužuju hladna i jednostavna topla jela, tada, osim elemenata iz
stavka 4. ovog članka, točionik mora imati i:

1. termički blok,

2. radnu površinu za obradu
namirnica,

3. uređaj za odvođenje pare,
dima i mirisa, dovoljnog kapaciteta odzračivanja ili djelotvorno prirodno
odzračivanje,osim kada se pripremaju i uslužuju isključivo hladna jela,

4. dvodjelni sudoper za pranje posuđa s tekućom toplom i hlad­nom vodom,

5. rashladni uređaj za hladna jela i slastice.

(7) Ako se iz točionika naposredno uslužuju gosti, točionik mora imati
šank.

**1.16.7. Jelovnik i karta pića i napitaka**

Članak 53.

(1) Ugostiteljski sadržaj u smještajnom objektu mora imati dovoljan broj
jelovnika i karti pića i napitaka, koji se moraju staviti na raspolaganje gostu
na njegov zahtjev ili na svakom stolu mora biti jelovnik i karta pića i
napitaka, ako ovim Pravilnikom nije drukčije propisano.

(2) Ako se gosti uslužuju za
šankom točionika, tada jelovnik i karta pića i napitaka moraju biti izloženi na
šanku.

(3) U jelovniku i karti pića
i napitaka navode se jela, pića i napici i druge ugostiteljske usluge koje se
nude gostima, te njihove cijene.

(4) Jelovnik i karta pića i
napitaka ispisuju se na hrvatskom i najmanje na jednom stranomjeziku.

(5) Na jelovniku i karti pića
i napitaka za svaki ponuđeni proizvod mora biti istaknuta prodajna cijena s
porezom.

(6) Jelovnik i karta pića i
napitaka obvezno se stavljaju na uvid gostu prije preuzimanja narudžbe.

(7) Jela, napici i pića, te
druge usluge navedene u jelovniku i karti pića moraju se uslužiti ako ih gost
zahtijeva.

(8) Ovjereni primjerci
normativa jela, pića i napitaka, obvezno se stavljaju na uvid gostu na njegov
zahtjev.

Članak 54.

(1) Iznimno od odredbi članka
53. stavka 1. ovog Pravilnika, ugostitelj ne mora stavljati gostu na
raspolaganje Jelovnik u slučaju kada se usluge prehrane pružaju pansionskim
gostima a jela se u ugostiteljskom sadržaju smještajnog objekta uslužuju s
integral postave i nude u zasebnim gastro posudama tako da gost ponuđena jela
odabire po želji i poslužuje se sam ili ga na njegov zahtjev uslužuje kuhar
koji je na raspolaganju gostima kod odabira jela.

(2) Kada se u ugostiteljskom
sadržaju primjenjuje način uslu­ži­vanja iz stavka 1. ovog članka umjesto
Jelovnika ponuđena jela moraju biti gostu predstavljena putem odgovarajućih
oznaka s ispisanim nazivom jela i/ili vrstom jela postavljenima na pultu uz
svaku gastro posudu ili na drugi odgovarajući i primjeren način tako da gost
bude obaviješten o kakvom se jelu radi.

**1.16.8. Spremište sredstava za čišćenje**

Članak 55.

(1) Sredstva za čišćenje, održavanje, te rezervna oprema smještajnih
jedinica moraju se čuvati i odlagati u zasebnoj prostoriji.

(2) Prostorije u kojima se odlažu i čuvaju sredstva i oprema iz stavka
1. ovog članka označavaju se kao »office« ili drugom primjerenom oznakom.

1.17. Minimalni uvjeti i prostori za zaposleno osoblje

Članak 56.

(1) Osoblje zaposleno na
poslovima usluživanja i komuniciranja s gostima mora poznavati najmanje jedan
strani jezik, ako ovim Pravilnikom nije drukčije propisano.

(2) Osoblje zaposleno na
poslovima rukovanja živežnim namirnicama, poslovima pripremanja i usluživanja
jela, mora udovoljavati stručnim i zdravstvenim uvjetima propisanim posebnim
propisima.

(3) Osoblje mora biti uredno, čisto i primjereno odjeveno.

(4) Osoblje ne smije pušiti
za vrijeme obavljanja poslova na radnom mjestu.

(5) Izvan radnog vremena
osoblje se ne smije zadržavati u prostorijama i prostorima smještajnog objekta
gdje borave gosti.

Članak 57.

(1) Za zaposleno osoblje
smještajni objekt mora imati: garderobu, odgovarajući broj sanitarija (zahoda,
tuš kupaonica) i druge prostorije.

(2) U garderobi ili
odgovarajućoj prostoriji, za svaku zaposlenu osobu mora biti garderobni ormarić
s ključem. Za osoblje koje radi na pripremanju i usluživanju jela mora biti
osiguran dvodjelni garderobni ormarić.

(3) Smještajni objekt u kojem
je zaposleno do deset osoba mora imati jedan zahod za zaposleno osoblje s
predprostoroms umivaonikom, ako ovim Pravilnikom nije drukčije
propisano.

(4) Smještajni objekt u kojem
u jednoj smjeni radi 6 do 15 osoba mora imati jedan zahod za žene s
predprostorom u kojoj je umivaonik i jedan zahod za muškarce s prostorom u
kojem je pisoar i predprostoroms umivaonikom, te jednu tuš kupaonicu.

(5) Smještajni objekt u kojem
u jednoj smjeni radi više od 15 osoba mora imati sanitarije za zaposleno
osoblje sukladno stavku 4. ovoga članka, a tuš kupaonicu mora imati odvojeno
jednu za žene i jednu za muškarce.

(6) Sanitarije za zaposleno
osoblje moraju biti smještene tako da im osoblje može prići ne prolazeći prostorijama
i prostorima namijenjenim gostima smještajnog objekta.

(7) Iznimno od odredbe stavka
3. ovoga članka, postojeći objekti, ne moraju imati zahod za zaposleno osoblje
ako je u objektu zaposleno do pet osoba,osim ako se radi o osoblju koje
podliježe sanitarnom nadzoru.

(8) Smještajni objekt u kojem
u jednoj smjeni radi više od 20 osoba mora imati blagovaonicu ili poseban
prostor za blagovanje zaposlenog osoblja, ako ovim Pravilnikom nije drukčije
propisano.

(9) Iznimno od stavka 8. ovog
članka, ugostitelj koji posluje s više smještajnih objekata na istoj
destinaciji može imati jednu zajedničku blagovaonicu za zaposleno osoblje iz
svih smještajnih objekata.

IV. KATEGORIZACIJA SMJEŠTAJNIH OBJEKATA

1. Opće odredbe

Članak 58.

(1) U skupini hoteli kategoriziraju se sve propisane vrste smještajnih
objekata, ako ovim Pravilnikom nije drukčije propisano.

(2) Svaki smještajni objekt kategorizira se pojedinačno.

(3) Smještajni objekt stalno za vrijeme rada ( bez obzira na broj
gostiju koji u njemu boravi) mora u cijelosti ispunjavati uvjete propisane ovim
Pravilnikom za kategoriju koja mu se utvrđuje, ako Pravilnikom nije drukčije
propisano.

2. Kategorije smještajnih objekata

Članak 59.

(1) Smještajni objekti kategoriziraju se u slijedeće kategorije:

1. Vrsta Hotel kategorizira se u četiri kategorije:

– dvije zvjezdice,

– tri zvjezdice,

– četiri zvjezdice,

– pet zvjezdica.

Depandansa hotela kategorizira se kao i hotel, ako ovim Pravilnikom nije
drukčije propisano.

2. Vrsta Aparthotel kategorizira se u četiri kategorije:

– dvije zvjezdice,

– tri zvjezdice,

– četiri zvjezdice,

– pet zvjezdica.

Depandansa aparthotela kategorizira se kao i aparthotel, ako ovim
Pravilnikom nije drukčije propisano.

3. Vrsta Turističko naselje kategorizira se u četiri kategorije:

– dvije zvjezdice,

– tri zvjezdice,

– četiri zvjezdice,

– pet zvjezdica.

4. Vrsta Turistički apartmani kategorizira se u tri kategorije:

– dvije zvjezdice,

– tri zvjezdice,

– četiri zvjezdice.

5. Vrsta Pansion kategorizira
se u dvije kategorije:

– standard,

– komfor.

6. Vrsta Guest house
kategorizira se u dvije kategorije:

– standard,

– komfor.

 (2) Depandansa pripadajuća smještajnom objektu kategorizira se
odgovarajućom primjenom elemenata propisanih za kategorizaciju smještajnog
objekta kojem pripada.

(3) Iznimno od odredbe stavka 1. točke 1. i 2. ovog članka, depan­danse
u postojećim smještajnim objektima, osim depandanse u postojećem smještajnom
objektu koji se kategorizira s dvije zvjezdice, mogu se kategorizirati jednu
kategoriju niže od smješ­tajnog objekta kojem pripadaju.

(4) Najniža kategorija utvrđena za pojedinu vrstu smje­štajnog objekta
podrazumijeva minimalne uvjete koji određuju tu vrstu objekta.

3. Elementi za kategorizaciju

Članak 60.

(1) Smještajni objekti kategoriziraju se na temelju propisanih obveznih
elemenata u svezi: uređaja, opreme, uređenja, usluga, održavanja i dr.

(2) Elementi za kategorizaciju smještajnih objekata utvrđeni su u
prilozima ovoga Pravilnika i to:

- Prilog I.    – Elementi
za kategorizaciju Hotela – postojeći objekti,

- Prilog II.  – Elementi za kategorizaciju Hotela – novi
objekti,

- Prilog III. – Elementi za kategorizaciju Aparthotela –
postojeći objekti,

- Prilog IV. – Elementi za kategorizaciju Aparthotela – novi
objekti,

- Prilog V.  – Elementi za kategorizaciju Turističkog naselja
– postojeći objekti,

- Prilog VI. – Elementi za kategorizaciju Turističkog naselja
– novi objekti,

- Prilog VII.  –              Elementi za kategorizaciju
Turističkih apartmana – postojeći objekti,

- Prilog VIII. –              Elementi za kategorizaciju
Turističkih apartmana – novi objekti,

- Prilog IX. – Elementi za kategorizaciju Pansiona – postojeći
objekti,

- Prilog X.  – Elementi za kategorizaciju Pansiona – novi
objekti,

- Prilog XI. – Elementi za kategorizaciju Guest house – po­stojeći
objekti;

(3) Prilozi iz stavka 2.
ovoga članka s pripadnim sadržajem sastavni su dio ovoga Pravilnika.

4. Način označavanja vrste i kategorije smještajnog objekta

Članak 61.

(1) Vrsta i kategorija
smještajnog objekta označavaju se standar­diziranom pločom.

(2) Na standardiziranoj ploči
navodi se naziv vrste smješ­tajnog objekta i to za:

– vrstu Hotel: HOTEL,

– Depandansu pripadajuću
vrsti Hotel: Depandansa hotela,

– vrstu Aparthotel:
Aparthotel,

– Depandansu pripadajuću
vrsti Aparthotel: Depandansa aparthotela,

– vrstu Turističko naselje:
Turističko naselje,

– vrstu Turistički apartmani:
Turistički apartmani,

– vrstu Pansion: Pansion

– vrstu Guest house: Guest
house

(3) Pored naziva iz stavka 2.
ovog članka na standardiziranoj ploči iz stavka 1. ovog članka navodi se i
odgovarajući broj zvjezdica kao oznaka za kategoriju, osim za vrste: Pansion i
Guest house, kojima su oznake za odgovarajuće kategorije riječi: »standard«
odnosno »komfor«.

(4) Grafička rješenja
standardiziranih ploča iz odredbi stavka 1. ovog članka utvrđena su ovim
Pravilnikom u Prilogu XII.«Grafička rješenja standardiziranih ploča za
označavanje vrste i kategorije smještajnog objekta«, koji je sastavni dio ovoga
Pravilnika.

(5) Odabir proizvođača
standardiziranih ploča iz stavka 1. ovog članka u nadležnosti je Ministarstva
turizma.

(6) Stanadardiziranu ploču iz
stavka 1. ovog članka ugostitelj naručuje direktno od proizvođača, te snosi
troškove izrade i dostave standardizirane ploče.

5. Način kategorizacije (utvrđivanja uvjeta za vrstu i kategoriju)
postojećih smještajnih objekata

Članak 62.

(1) Postojeći smještajni objekti koji prilikom usklađivanja s odredbama
ovog Pravilnika ne zahtijevaju promjenu vrste i kategorije – broja zvjezdica koje
imaju na dan stupanja na snagu ovog Pravilnika, a u skladu s odredbama ovog
Pravilnika ispunjavaju propisane uvjete za kategoriju – isti broj zvjezdica,
kategorizirat će se po skraćenom postupku temeljem činjenica poznatih nadležnom
tijelu i utvrđivanjem stanja stvari na podlozi službenih podataka kojima
nadležno tijelo raspolaže.

(2) Postojeći smještajni
objekti kategorizirat će se na način da najduže u razdoblju od tri godine od
dana stupanja na snagu ovog Pravilnika mogu zadržati kategoriju – isti broj
zvjezdica koje imaju na dan stupanja na snagu ovog Pravilnika, uz uvjete
propisane Pravilnikom kako slijedi:

1. Postojeći smještajni
objekti koji ne zahtijevaju promjenu vrste i kategorije – broja zvjezdica koje
imaju na dan stupanja na snagu ovog Pravilnika, a ne ispunjavaju sve propisane
uvjete za tu kategoriju – broj zvjezdica u skladu s ovim Pravilnikom,
kategorizirat će se po skraćenom postupku temeljem činjenica poznatih nadležnom
tijelu i utvrđivanjem stanja stvari na podlozi službenih podataka kojima
nadležno tijelo raspolaže ili, po ukazanoj potrebi, po posebnom ispitnom
postupku, tako da će im se rješenjem o kategorizaciji (uz uvjet da objektu nije
bilo promjena glede činjeničnog stanja temeljem kojeg mu je kategorija – broj
zvjezdica utvrđen sukladno ranije važećim propisima) utvrditi pravo zadržavanja
kategorije – istog broja zvjezdica i odrediti rok u kojem su obvezni ispuniti
uvjete za kategoriju sukladno odredbama ovog Pravilnika;

 2. Postojeći smještajni objekti koji zahtijevaju promjenu vrste
radi usklađivanja s odredbama ovog Pravilnika, a ne zahti­je­vaju promjenu
kategorije – broja zvjezdica koju imaju na dan stupanja na snagu Pravilnika,
ako sukladno odredbama ovog Pravilnika ne ispunjavaju sve propisane uvjete za
kategoriju – isti broj zvjezdica u vrsti u koju se razvrstavaju, razvrstat će
se i kategorizirati po skraćenom postupku temeljem činjenica poznatih nadležnom
tijelu i utvrđivanjem stanja stvari na podlozi službenih podataka kojima
nadležno tijelo raspolaže, ili po ukazanoj potrebi, po posebnom ispitnom
postupku, tako da će im se rješenjem o kategorizaciji ( uz uvjet da objektu
nije bilo promjena glede činjeničnog stanja temeljem kojeg mu je kategorija –
broj zvjezdica utvrđen sukladno ranije važećim propisima) utvrditi vrsta i pravo
zadržavanja kategorije – istog broja zvjezdica, te odrediti rok u kojem su
obvezni ispuniti uvjete za kategoriju suk­lad­no odredbama ovog Pravilnika.

 (3) Postojeći smještajni objekti koji u postupku usklađivanja s
odredbama ovog Pravilnika zahtijevaju promjenu vrste i kategorije – broja
zvjezdica ili samo promjenu kategorije – broja zvjezdica koje imaju na dan
stupanja na snagu ovog Pravilnika, razvrstat će se i kategorizirati po posebnom
ispitnom postupku u skladu sa zakonom i ovim Pravilnikom.

(4) Postojeći smještajni
objekti koji u postupku usklađivanja s odredbama ovog Pravilnika ne zahtijevaju
promjenu vrste i kategorije – broja zvjezdica koje imaju na dan stupanja na
snagu ovog Pravilnika, a do sada su bili kategorizirani u kategoriju koja nije
propisana ovim Pravilnikom (kategorija im se označava s jednom zvjezdicom),
kategorizirat će se po skraćenom postupku temeljem činjenica poznatih nadležnom
tijelu i utvrđivanjem stanja stvari na podlozi službenih podataka kojima
nadležno tijelo raspolaže, na način da će im se rješenjem o kategorizaciji ( uz
uvjet da objektu nije bilo promjena glede činjeničnog stanja temeljem kojeg mu
je kategorija – broj zvjezdica utvrđen sukladno ranije važećim propisima)
utvrditi pravo zadržavanja vrste i kategorije – broja zvjezdica utvrđenog
sukladno ranije važećim propisima, te utvrditi obveza da se kategorija objekta
u roku od tri godine mora utvrditi temeljem elemenata propisanih ovim
Pravilnikom.

(5) Postojeći smještajni objekti koji u postupku usklađivanja s odredbama
ovog Pravilnika dokažu da su u njima bili smješteni prognanici i/ili izbjeglice
koji su iseljeni najkasnije u roku od godine dana od dana stupanja na snagu
ovog Pravilnika razvrstat će se sukladno zahtjevu u odgovarajuću vrstu po
skraćenom postupku temeljem činjenica poznatih nadležnom tijelu i utvrđi­vanjem
stanja stvari na podlozi službenih podataka kojima nadležno tijelo raspolaže.
Razvrstavanje će se provesti na način da će im se rješenjem utvrditi pravo
zadržavanja vrste utvrđene u skladu s ranije važećim propisima i utvrditi
obveza da se kategorija objekta u roku od dvije godine, po iseljenju prognanika
i /ili izbjeglica mora utvrditi temeljem elemenata propisanih ovim Pravilnikom.

Članak 63.

(1) Iznimno od odredbi članka 62. stavka 2. ovog Pravilnika, postojeći
smještajni objekti koji u roku iz odredbi toga članka i stavka ne mogu ispuniti
uvjete propisane ovim Pravilnikom za kategoriju – broj zvjezdica koji imaju na
dan stupanja na snagu ovog Pravilnika, ako žele zadržati kategoriju – broj zvjezdica,
moraju u istom tom roku ispuniti propisane uvjete putem kompenzacije kritičnih
elemenata propisanih ovim Pravilnikom.

(2) Kompenzacija kritičnih elemenata iz stavka 1. ovog članka (način
primjene, elementi i rokovi za ispunjenje) propisana je ovim Pravilnikom u
Prilogu XIII. »Kompenzacija kritičnih elemenata i rokovi za ispunjenje za
objekte iz skupine hoteli – postojeći objekti«, koji čini njegov sastavni dio.

Članak 64.

(1) O proteku rokova iz članka 62. stavka 2., 4. i 5. i članka 63.
stavka 1., ovog Pravilnika po službenoj dužnosti vodi računa Ministarstvo
turizma.

(2) Postojeći smještajni objekti koji se na način propisan ovim
Pravilnikom ne usklade s odredbama ovog Pravilnika, protekom roka utvrđenog
rješenjem o kategorizaciji objekta ne mogu poslovati u utvrđenoj vrsti i
kategoriji objekta, te podliježu postupku sukladno zakonu.

V. PRIVREMENO OBAVLJANJE UGOSTITELJSKE DJELATNOSTI U SMJEŠTAJNOM
OBJEKTU, PROMJENA VRSTE
I/ILI KATEGORIJE

1. Privremeno obavljanje djelatnosti u smještajnom objektu

Članak 65.

(1) Privremeno obavljanje ugostiteljske djelatnosti bez utvrđe­ne
kategorije dozvoljeno je za vrstu Hotel u slučaju kada hotel prvi put započinje
s radom nakon izgradnje i/ili rekonstrukcije.

(2) Za hotel iz stavka 1. ovog članka, ugostitelj može zatražiti od
Ministarstva turizma odobrenje da započne s poslovanjem i prije nego što od
Ministarstva pribavi rješenje o kategoriji hotela.

(3) Privremeno obavljanje djelatnosti u hotelu odobrit će se ako hotel
ispuni uvjete propisane ovim Pravilnikom za vrstu Hotel, a koji uvjeti su
ujedno i uvjeti za najnižu kategoriju hotela (dvije zvjezdice).

(4) Hotelu koji ispuni uvjete
iz stavka 3. ovog članka, privremeno obavljanje djelatnosti odobrit će se kako
slijedi:

1. hotelu za koji se
zahtijeva tri zvjezdice – na rok do mjesec dana;

2. hotelu za koji se
zahtijeva četiri zvjezdice – na rok do dva mjeseca;

3. hotelu za koji sezahtijeva pet zvjezdica – na rok do tri
mjeseca;

(5) Ugostitelj koji se odluči za privremeno obavljanje djelatnosti u
hotelu zahtjev za odobrenje privremenog obavljanja djelat­nosti u hotelu
podnosi istodobno kada podnosi i zahtjev za kategorizaciju hotela.

2. Promjena vrste i/ili kategorije smještajnog objekta

Članak 66.

(1) Ako tijekom poslovanja objekt prestane ispunjavati propisane uvjete kategorije
koju ima ili ako nastanu promjene glede kapaciteta i strukture smještajnih
jedinica ugostiteljskog objekta, ugostitelj je obvezan podnijeti zahtjev za
novo razvrstavanje i/ili novu kategorizaciju smještajnog objekta, bez
odlaganja,

(2) Ako se u kategoriziranom smještajnom objektu činjenič­no stanje
promijeni tako da objekt naknadno ispuni uvjete za drugu vrstu i /ili višu
kategoriju, ugostitelj, neovisno o bilo kakvom roku, može podnijeti zahtjev za
novo razvrstavanje u drugu vrstu i/ili kategorizaciju smještajnog objekta u
višu kategoriju.

(3) Utvrđena kategorija smještajnog objekta, ako se ispune zakonom
propisani uvjeti, može se promijeniti i u postupku ponovne kategorizacije,
koji, po službenoj dužnosti, svake dvije godine provodi Ministarstvo turizma.

VI. POSEBNI STANDARDI

Članak 67.

(1) Kategoriziranim smještajnim objektima koji imaju dodatne sadržaje,
opremu i uređaje, te pružaju dodatne usluge prilago­đene posebnim zahtjevima
potrošača mogu se, na zahtjev ugostitelja, utvrditi posebni standardi.

(2) Vrste posebnih standarda su:

1. BUSINESS (Poslovni)

2. MEETINGS (Za sastanke)

3. KONGRESS (Kongresni)

4. CLUB (Klub)

5. CASINO (Kasino)

6. HOLIDAY RESORT (Odmorišni)

7. COASTLINE HOLIDAY RESORT (Priobalni odmorišni)

8. FAMILY (Obiteljski)

9. SMALL & FRIENDLY (Mali i prijateljski)

10. SENIOR CITIZENS (Za starije osobe)

11. HEALTH & FITNESS (Zdravlje i fitness)

12. SPA (Toplice)

13. HERITAGE (Baština)

14. DIVING CLUB (Ronilački klub)

15. MOTEL (Motel)

16. SKI (Ski).

(3) Svaki posebni standard iz stavka 2. ovog članka određen je
odgovarajućim elementima propisanim ovim Pravilnikom u Prilogu XIV. »Elementi
za posebne standarde za vrstu Hotel«, koji čini njegov sastavni dio.

(4) Svaki posebni standard iz stavka 2. ovog članka označava se odgovarajućom
standardiziranom pločom koja sadrži naziv posebnog standarda na engleskom
jeziku i odgovarajuću grafiku. Standardizirana ploča utvrđena je ovim
Pravilnikom u Prilogu XV. »Grafička rješenja oznaka za posebne standarde za
vrstu Hotel«, koji čini njegov sastavni dio.

(5) Odabir proizvođača standardiziranih ploča iz stavka 2. ovog članka u
nadležnosti je Ministarstva turizma.

(6) Standardiziranu ploču iz stavka 2. ovog članka ugostitelj naručuje
direktno od proizvođača, te snosi troškove izrade i dostave standardizirane
ploče.

Članak 68.

(1) Posebni standardi, na zahtjev ugostitelja, mogu se utvrditi za vrstu
Hotel.

(2) Jednom hotelu dozvoljeno je utvrditi najviše četiri vrste posebnih
standarda.

(3) Hotel mora ispunjavati uvjete propisane ovim Pravilnikom za svaku
vrstu posebnog standarda koja mu se utvrđuje, osim u obveznim elementima koji
su istovjetni za više posebnih standarda.

(4) Utvrđeni posebni standard hotela, ako se ispune zakonom propisani
uvjeti, može se promijeniti na zahtjev ugostitelja i u postupku ponovnog
utvrđivanja, koji, po službenoj dužnosti, svake dvije godine, nakon prvobitnog
utvrđivanja, provodi Ministarstvo turizma.

VII. POSEBNA KVALITETA

Članak 69.

(1) Posebna kvaliteta, na zahtjev ugostitelja, može se utvrditi u vrsti
Hotel.

(2) Posebna kvaliteta utvrđuje se hotelu koji pruža više sadržaja,
uređaja, opreme i usluga, od propisanih za određenu kategoriju, te koji se
posebno ističe razinom usluga i kvalitetom usluživanja.

(3) Posebna kvaliteta utvrđuje se slobodnom ocjenom nadležnog upravnog
tijela putem posebnog povjerenstva. Postupak utvrđivanja posebne kvalitete
provodi se bez najave očevida u hotelu.

(4) Članove posebnog povjerenstva iz stavka 3. ovog članka imenuje ministar
turizma iz redova uglednih ugostiteljskih, turistič­kih i drugih s turizmom
komplementarnih struka.

(5) Utvrđena posebna kvaliteta hotela, ako se ispune zakonom propisani
uvjeti, može se promijeniti u postupku ponovnog utvrđivanja, koji po službenoj
dužnosti, svake dvije godine, nakon prvobitnog utvrđivanja, provodi
Ministarstvo turizma.

(6) Za hotel koji ne dobije oznaku posebne kvalitete novi zahtjev se
može podnijeti protekom roka od godinu dana od pravomoćnosti i konačnosti
rješenja kojim je zahtjev ugostitelja odbijen.

(7) Posebna kvaliteta hotela označava se oznakom »Q«. Ta oznaka dodaje
se na standardiziranu ploču kojom se označava kategorija hotela.

(8) Odabir proizvođača oznaka za posebnu kvalitetu iz stavka 7. ovog
članka u nadležnosti je Ministarstva turizma.

(9) Oznake za posebnu kvalitetu iz stavka 7. ovog članka ugostitelj
naručuje direktno od proizvođača, te snosi troškove izrade i dostave te oznake.

 VIII.
NAČIN RAZVRSTAVANJA, KATEGORIZACIJE I UTVRĐIVANJA POSEBNIH STANDARDA – OPĆENITO

Članak 70.

(1) Zahtjev za razvrstavanje i kategorizaciju smještajnog objek­ta iz
skupine hoteli, temeljem zakona, ugostitelj podnosi Ministarstvu turizma.

(2) U zahtjevu iz stavka 1. ovog članka ugostitelj navodi podatke o:
zahtjevanoj vrsti i kategoriji smještajnog objekta, tvrt­ki ugostitelja,
smještajnom objektu (broj, vrsta i moduli smješ­tajnih jedinica, ugostiteljski
sadržaji, voditelju poslovanja i dr.), što potkrepljuje odgovarajućim
dokumentima u skladu sa zakonom i ovim Pravilnikom, te na zahtjev voditelja
postupka daje i druge potrebite podatke odnosno stavlja odgovarajuće dokumente
na uvid.

(3) Ponovna kategorizacija smještajnog objekta provodi se sukladno
zakonu po službenoj dužnosti Ministarstva turizma svake dvije godine, odnosno
po proteku dvogodišnjeg razdoblja nakon prvobitne kategorizacije smještajnog
objekta.

Članak 71.

(1) Zahtjev za utvrđivanje posebnih standarda i posebne kvalitete
smještajnog objekta iz skupine hoteli ugostitelj podnosi Ministarstvu turizma
po pribavljenom rješenju za kategoriju smještajnog objekta, po vlastitom
opredjeljenju i poslovnom interesu.

(2) Iznimno od odredbe stavka 1. ovog članka, ugostitelj može podnijeti
zahtjev za utvrđivanje posebnih standarda i istovremeno sa zahtjevom za
kategorizaciju smještajnog objekta. U tom slučaju, radi ekonomičnosti, postupak
će se provesti istodobno s postupkom za kategorizaciju, ali će se rješenje
izdati nakon donošenja rješenja o kategorizaciji smještajnog objekta, po
njegovoj konačnosti i pravomoćnosti.

(3) U zahtjevu iz stavka 1. ovog članka ugostitelj navodi podatke o:
vrsti posebnog standarda, tvrtki ugostitelja, o smještajnom objektu (podatke o
elementima koje posjeduje objekt glede posebnog standarda koji se zahtijeva),
što potkrepljuje odgovarajućim dokumentima u skladu sa zakonom i ovim
Pravilnikom, te na zahtjev voditelja postupka daje i druge potrebite podatke
odnosno stavlja odgovarajuće dokumente na uvid.

Članak 72 .

(1) Postupak kojim se smještajni objekti iz skupine hoteli razvrstavaju
u odgovarajuću vrstu i kategoriziraju u odgovarajuću kategoriju provodi
Ministarstvo turizma putem povjerenstava Ministarstva koje imenuje ministar
turizma.

(2) Povjerenstva iz stavka 1.
ovoga članka sačinjavaju stručni djelatnici Ministarstva turizma, Ureda državne
uprave u županijama i nadležnog tijela Grada Zagreba, te po ocijenjenoj potrebi
ministra turizma i druge stručne osobe iz područja ugostiteljstva i turizma i
iz drugih područja.

(3) Pojedino povjerenstvo iz
stavka 1. ovog članka sačinjavaju tri člana. Povjerenstvo ministar turizma
imenuje posebnim rješenjem za svaki ili više postupaka. Povjerenstvo ima
predsjednika koji je rješenjem ovlašten za vođenje postupka do donošenja
rješenja.

Članak 73.

 Postupak utvrđivanja posebnih standarda, provodi Ministarstvo turizma
putem povjerenstva iz članka 72. ovog Pravilnika, a po ocijenjenoj potrebi,
ministar turizma može za taj postupak imenovati i druga odgovarajuća radna
tijela.

Članak 74.

(1) Ugostitelj snosi troškove
postupka razvrstavanja i kategorizacije smještajnog objekta, te troškove
utvrđivanja posebnog standarda i posebne kvalitete, u skladu sa zakonom.
Troškove postupka čine: dnevnice, troškovi prijevoza i smještaja članova
povjerenstva, te naknada za rad pojedinog člana, kada se postupak provodi u
suradnji sa stručnjacima za odgovarajuće područje odnosno struku.

(2) U postupcima koje će po
službenoj dužnosti provoditi Ministarstvo turizma ugostitelj snosi troškove
postupka samo u slučaju: promjene kategorije objekta na nižu od ranije
utvrđene, te negativnog rješenja: za kategoriju, posebni standard i posebnu
kvalitetu.

(3) Ugostitelj snosi i
troškove izrade i nabave propisanih oznaka za posebne standarde i posebnu
kvalitetu.

IX. PRIJELAZNE I ZAVRŠNE ODREDBE

Članak 75.

Ugostitelji koji obavljaju ugostiteljsku djelatnost u objektima iz
skupine hoteli, vrste: Hotel, Hotelsko naselje, Hotelsko-apartmansko naselje,
Aparthotel, Apartmansko naselje, Apartmani, Motel i Pansion, dužni su u roku od
petnaest dana od dana stupanja na snagu ovog Pravilnika podnijeti Ministarstvu
turizma zahtjev za utvrđivanje uvjeta za vrstu i kategoriju objekta u skladu s
ovim Pravilnikom.

Članak 76.

 Na ugostiteljske objekte vrste: Hotelsko naselje,
Hotelsko-apartmansko naselje i Apartmansko naselje, primjenjivat će se odredbe
ovoga Pravilnika kojima je propisan smještajni objekt vrste Turističko naselje.

Članak 77.

Na ugostiteljski objekt vrste
Apartmani primjenjivat će se odredbe ovoga Pravilnika kojima je propisan
smještajni objekt vrste Turistički apartmani.

Članak 78.

 Na ugostiteljski objekt vrste Motel primjenjivat će se odredbe
ovoga Pravilnika kojima je propisan smještajni objekt vrste Hotel.

Članak 79.

Danom stupanja na snagu ovoga
Pravilnika prestaju važiti odredbe Pravilnika o razvrstavanju, minimalnim
uvjetima i kategorizaciji ugostiteljskih objekata (»Narodne novine«, broj:
57/95., 110/96., 24/97., 61/98., 137/98., 19/99., 39/99., 52/99., 43/00.,
52/00., 57/00., 63/00., 18/01 i 33/01) kojima su propisane vrste ugostiteljskih
objekata iz skupine hoteli, minimalni uvjeti za te vrste objekata, kategorije,
elementi i mjerila za kategorije i način kategorizacije objekata iz skupine
hoteli, te odredbe Priloga Pravilnika:

– Prilog I. »Elementi i
mjerila za kategorizaciju Hotela i Motela«;

– Prilog II. »Elementi i
mjerila za kategorizaciju Aparthotela«;

– Prilog III. »Elementi i
mjerila za kategorizaciju Hotelskog naselja, Hotelsko-apartmanskog naselja i
Apartmanskog naselja«;

– Prilog IV. »Elementi i
mjerila za kategorizaciju Pansiona«, i

– u Prilogu IX. »Grafička
rješenja standardiziranih ploča«, grafička rješenja za standardizirane ploče za
objekte iz skupine hoteli, vrste: Hotel i pripadajuća depandansa, Hotelsko
naselje, Hotelsko-apartmansko naselje, Apartmansko naselje, Aparthotel,
Apartmani, Motel i Pansion.

Članak 80.

Dok se ne usuglase s
odredbama ovoga Pravilnika na postojeće vrste ugostiteljskih objekata iz
skupine hoteli primjenjivat će se odgovarajuće odredbe Pravilnika o
razvrstavanju, minimalnim uvjetima i kategorizaciji ugostiteljskih objekata
(»Narodne novine«, broj: 57/95., 110/96., 24/97., 61/98., 137/98., 19/99.,
39/99., 52/99., 43/00., 52/00., 57/00., 63/00., 18/01 i 33/01).

Članak 81.

(1) Zahtjevi ugostitelja za
utvrđivanje minimalnih uvjeta i uvjeta za kategoriju, te upis u upisnik ugostiteljskih
objekata, koji su u postupku upravnog rješavanja na dan stupanja na snagu ovog
Pravilnika, riješit će se u skladu s ovim Pravilnikom, ili, na izričit zahtjev
ugostitelja, u skladu s propisom koji je bio na snazi u vrijeme podnošenja
zahtjeva.

(2) U slučaju kada se
ugostitelj odluči da se zahtjev iz stavka 1. ovog članka riješi u skladu s
propisom koji je bio na snazi u vrijeme podnošenja zahtjeva, dužan je po
primitku rješenja o razvrstavanju i kategorizaciji objekta, bez odlaganja
podnijeti zahtjev za kategorizaciju objekta u skladu s ovim Pravilnikom.

Članak 82.

Ovaj Pravilnik stupa na snagu
osmog dana od dana objave u »Narodnim novinama«.

Klasa:
011-01/02-01/46
Urbroj: 529-04-02-1
Zagreb, 18. travnja 2002.

Ministrica turizma **Pave Župan Rusković,** v. r.

if !supportEmptyParas endif

if !supportEmptyParas endif

if !supportEmptyParas endif

[PRILOG I. - ELEMENTI ZA KATEGORIZACIJU HOTELA -
POSTOJEĆI OBJEKTI](dodatni/358170.htm)

if !supportEmptyParas endif

[PRILOG II. - ELEMENTI ZA KATEGORIZACIJU HOTELA -
NOVI OBJEKTI](dodatni/358171.htm)

if !supportEmptyParas endif

[PRILOG III. - ELEMENTI ZA KATEGORIZACIJU
APARTHOTELA - POSTOJEĆI OBJEKTI](dodatni/358172.htm)

if !supportEmptyParas endif

[PRILOG IV. - ELEMENTI ZA KATEGORIZACIJU
APARTHOTELA - NOVI OBJEKTI](dodatni/358173.htm)

if !supportEmptyParas endif

[PRILOG V. - ELEMENTI ZA KATEGORIZACIJU TURISTIČKOG
NASELJA - POSTOJEĆI OBJEKTI](dodatni/358174.htm)

if !supportEmptyParas endif

[PRILOG VI. - ELEMENTI ZA KATEGORIZACIJU
TURISTIČKOG NASELJA - NOVI OBJEKTI](dodatni/358175.htm)

if !supportEmptyParas endif

[PRILOG VII. - ELEMENTI ZA KATEGORIZACIJU
TURISTIČKIH APARTMANA - POSTOJEĆI OBJEKTI](dodatni/358176.htm)

if !supportEmptyParas endif

[PRILOG VIII. - ELEMENTI ZA KATEGORIZACIJU
TURISTIČKIH APARTMANA - NOVI OBJEKTI](dodatni/358177.htm)

if !supportEmptyParas endif

[PRILOG IX. - ELEMENTI ZA KATEGORIZACIJU PANSIONA -
POSTOJEĆI OBJEKTI](dodatni/358178.htm)

if !supportEmptyParas endif

[PRILOG X. - ELEMENTI ZA KATEGORIZACIJU PANSIONA -
NOVI OBJEKTI](dodatni/358179.htm)

if !supportEmptyParas endif

[PRILOG XI. - ELEMENTI ZA KATEGORIZACIJU GUEST HOUSE
- POSTOJEĆI OBJEKTI](dodatni/358180.htm)

if !supportEmptyParas endif

if !supportEmptyParas endif

**PRILOG XII              GRAFIČKA RJEŠENJA STANDARDIZIRANIH
PLOČA ZA OZNAČAVANJE VRSTE I KATEGORIJE SMJEŠTAJNIH OBJEKATA IZ SKUPINE HOTELI**

![](dodatni/358150.gif)
![](dodatni/358151.gif)

if !supportEmptyParas endif

if !supportEmptyParas endif

if !supportEmptyParas endif

Grafička rješenja
standardiziranih ploča za označavanje vrste i kategorije smještajnih objekata
iz skupine hoteli jedinstveno su dizajnirana. Na metalnoj ploči (podlozi)
srebrno-metalne boje ispisan je naziv i vrsta smještajnog objekta u tamnoplavoj
boji, dok su oznake za kategoriju – zvjezdice odnosno standard i komfor, u
svijetloplavoj boji.

U donjem desnom dijelu
standardizirane ploče ispisan je tekst: REPUBLIKA HRVATSKA, MINISTARSTVO
TURIZMA, u svijetloplavoj boji.

Dimenzije
standardizirane ploče su: 30 x 30 cm (kvadrat s polukružnim kutevima)

if !supportEmptyParas endif

Na standardiziranu ploču u lijevom donjem kutu, po utvrđenoj posebnoj
kvaliteti dodaje se oznaka Q, u svijetloplavoj boji.

**if !supportEmptyParas endif**

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

PRILOG XIII – KOMPENZACIJA KRITIČNIH
ELEMENATA I ROKOVI ZA ISPUNJENJE ZA OBJEKTE IZ SKUPINE HOTELI – POSTOJEĆI
OBJEKTI

**kompenzacija se
vrši primjenom elemenata za višu kategoriju**

**if !supportEmptyParas endif**

|  |  |  |  |
| --- | --- | --- | --- |
| Nedostatni obvezni elementi | **Obvezni elementi**  if !supportEmptyParas endif | **Dozvoljeno odstupanje**  if !supportEmptyParas endif | **Elementi za trajnu kompenzaciju (obveza je ispuniti sve elemente u cijelosti )** |
| Nedovoljna površina modula u odnosu na minimalne propisane uvjete ( uključujući i dozvoljena odstupanja)  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif | ZA KATEGORIJU \*\*  \_\_\_\_\_\_\_\_\_\_\_\_\_\_\_\_\_\_\_\_\_\_\_\_  SOBA                                               m2  - jednokrevetna                     11  - dvokrevetna                       15  if !supportEmptyParas endif  if !supportLineBreakNewLine  endif  HOTELSKI APARTMAN            m2                                                           26  if !supportEmptyParas endif  STUDIO APARTMAN                  m2  - dvije osobe                         19  - tri osobe                             24  - četiri osobe                         29  if !supportEmptyParas endif  APARTMAN                               m2  - jedna prostorija za spavanje                                                               26  - dvije prostorije za spavanje                                                         36  - tri prostorije za spavanje                                                         48  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ZA KATEGORIJU \*\*\*  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  if !supportEmptyParas endif                     SOBA                                                 m2  - jednokrevetna                     12  - dvokrevetna                     17,5  if !supportEmptyParas endif  HOTELSKI  APARTMAN             m2                                                              29  if !supportEmptyParas endif  STUDIO APARTMAN                  m2  - dvije osobe                          22  - tri osobe                              27  - četiri osobe                          32  if !supportEmptyParas endif  APARTMAN                       m2  - jedna prostorija za spavanje                                              31  - dvije prostorije za spavanje                                                           45  - tri prostorije za spavanje                                                            55  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ZA KATEGORIJU \*\*\*\*  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  SOBA                                 m2  - jednokrevetna                   16,5  - dvokrevetna                     21,5  if !supportEmptyParas endif  if !supportEmptyParas endif  HOTELSKI APARTMAN          m2                                             32  if !supportEmptyParas endif  STUDIO APARTMAN      m2  - dvije osobe                       25  - tri osobe                           30  - četiri osobe                       35  if !supportEmptyParas endif  APARTMAN                     m2  - jedna prostorija za spavanje                                                39  - dvije prostorije za spavanje                                                 54  - tri prostorije za spavanje                                                  69  if !supportEmptyParas endif  if !supportEmptyParas endif  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ZA KATEGORIJU \*\*\*\*\*  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  SOBA                                m2  - jednokrevetna                   18  - dvokrevetna                      24  if !supportEmptyParas endif  HOTELSKI APARTMAN          m2                                            35  if !supportEmptyParas endif  STUDIO APARTMAN              m2  - dvije osobe                       30  - tri osobe                           35  - četiri osobe                      40  if !supportEmptyParas endif  APARTMAN                               m2  - jedna prostorija za spavanje                                                 48  - dvije prostorije za spavanje                                                68  - tri prostorije za spavanje                                                88 | if !supportEmptyParas endif  if !supportEmptyParas endif  SOBA i HOTELSKI APARTMAN  mogu odstupati od propisanih površina modula 1m2    STUDIO APARTMAN I APARTMAN  mogu odstupati od propisanih površina modula  2m2  if !supportEmptyParas endif  if !supportEmptyParas endif  SOBA i HOTELSKI APARTMAN  u objektima koji posluju ljeti (01.05.-30.10.) u površinu modula može se uračunati površina balkona, lođe ili terase 2m2  (u tom slučaju se ne uračunava i dozvoljeno odstupanje do 1m2 )  if !supportEmptyParas endif  if !supportEmptyParas endif  if !supportEmptyParas endif  STUDIO APARTMAN  if !supportEmptyParas endif  u objektima koji posluju ljeti (01.05.-30.10.) u površinu modula može se uračunati površina balkona, lođe ili terase 3m2  (u tom slučaju se ne uračunava i dozvoljeno odstupanje do 2m2 )  if !supportEmptyParas endif  if !supportEmptyParas endif  if !supportEmptyParas endif  APARTMAN  u objektima koji posluju ljeti (01.05.-30.10.) u površinu modula s jednom prostorijom za spavanje može se uračunati površina balkona, lođe ili terase 4m2  za svaku dodatnu prostoriju za spavanje još 2m2  (u tom slučaju se ne uračunava i dozvoljeno odstupanje do 2m2 )  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif | ZA KATEGORIJU \*\*  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  - ogledalo za cijelu figuru  - TV u boji  - telefon s direktnim izlazom u javnu telefonsku mrežu  - držač za ručnike  - šampon za kosu ili pjena za kupanje  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ZA KATEGORIJU \*\*\*  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  if !supportEmptyParas endif  if !supportEmptyParas endif  - hlađenje s individualnom regulacijom u smještajnoj jedinici  - ogledalo za cijelu figuru  - pribor za pisanje  - TV u smještajnoj jedinici s programom na 3 strana jezika i daljinskim upravljačem  - sušilo za kosu  - šampon za kosu ili pjena za kupanje  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportLineBreakNewLine  endif  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ZA KATEGORIJU \*\*\*\*  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  - više od jedne slobodne utičnice u smještajnoj jedinici  - preša za hlače na zahtjev  - papirnate maramice  - stolica u kupaonici  - ogledalo s povećalom u kupaonici  - tuš kabine ili kade zatvorene PVC-om ili splinterproof staklom  - pokretna (odvojiva) glava tuša na fleksibilnom crijevu  - TV u boji s programom na najmanje 4 strana jezika i daljinskim upravljačem u smještajnoj jedinici  - pribor za čišćenje i žlica za cipele  if !supportEmptyParas endif  if !supportEmptyParas endif  if !supportLineBreakNewLine  endif  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_   ZA KATEGORIJU \*\*\*\*\*  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  nema kompenzacije za nedostatne površine  smještajnih jedinica  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif |
| nedostatak kade | ZA KATEGORIJU \*\*\*\*  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  - kada dužine 1,6m  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ZA KATEGORIJU \*\*\*\*\*  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  - kada dužine 1,6m | if !supportEmptyParas endif | ZA KATEGORIJU\*\*\*\*  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  - tuš s pokretnom (odvojivom glavom) na fleksibilnom crijevu  - hidromasažna glava tuša (mogućnostregulacije mlaza)  - držač glave tuša za prilagođavanje visine  - jednoručna mješalica  - tuš kabina od splinterproof stakla  if !supportEmptyParas endif  if !supportEmptyParas endif  if !supportLineBreakNewLine  endif  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ZA KATEGORIJU \*\*\*\*\*  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  nema kompenzacije  if !supportEmptyParas endif |
| nedostatak dizala za goste | ZA KATEGORIJU \*\*\*  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  - obavezno s tri kata  - nije obavezno za objekte s manje od 30 smještajnih jedinica  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ZA KATEGORIJU \*\*\*\*  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  - obavezno s dva kata  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  if !supportEmptyParas endif  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ZA KATEGORIJU \*\*\*\*\*  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  - obvezno s dva kata  if !supportEmptyParas endif | if !vml![](./0966_files/image001.gif)endif | ZA KATEGORIJU\*\*\*  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  -organizirani prijenos prtljage  -objava u svim promotivnim materijalima da nema dizala; ali je osiguran organizirani prijenos prtljage  if !supportEmptyParas endif  if !supportEmptyParas endif  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ZA KATEGORIJU\*\*\*\*  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  -organizirani prijenos prtljage  -objava u svim promotivnim materijalima da nema dizala; ali je osiguran organizirani prijenos prtljage  if !supportEmptyParas endif  if !supportEmptyParas endif  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ZA KATEGORIJU \*\*\*\*\*  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  nema kompenzacije  if !supportEmptyParas endif |
| nedostatna širina stubišta i hodnika | if !supportEmptyParas endif | if !supportEmptyParas endif | Priznaje se zatečeno stanje bez prilagođavanja. |

**if !supportEmptyParas endif**

**if !supportEmptyParas endif**

**if !supportEmptyParas endif**

ROKOVI ZA ISPUNJENJE  KRITIČNIH
ELEMENATA

**if !supportEmptyParas endif**

|  |  |  |
| --- | --- | --- |
| **Red.br.** | Elementi za kompenzaciju | Rok godina |
| **1.** | Klima u smještajnim jedinicama | 3 |
| **2.** | Tuš kabina od splinterproof stakla | 3 |
| **3** | Televizor, telefon, preše za hlače, ogledala | 2 |
| **4.** | Svi ostali elementi | 1 |

**if !supportEmptyParas endif**

if !supportEmptyParas endif

if !supportEmptyParas endif

**if !supportEmptyParas endif**

![](dodatni/358152.gif)
![](dodatni/358153.gif)
![](dodatni/358154.gif)
![](dodatni/358155.gif)
![](dodatni/358156.gif)
![](dodatni/358157.gif)
![](dodatni/358158.gif)
![](dodatni/358159.gif)
![](dodatni/358160.gif)
![](dodatni/358161.gif)
![](dodatni/358162.gif)
![](dodatni/358163.gif)
![](dodatni/358164.gif)
![](dodatni/358165.gif)
![](dodatni/358166.gif)
![](dodatni/358167.gif)

**if !supportEmptyParas endif**

Istovjetni
obvezni elementi koji su ispunjeni pri kategorizaciji hotela smatraju se
ispunjenima i po obvezi posebnog standarda.

if !supportEmptyParas endif

if !supportEmptyParas endif

PRILOG XV  GRAFIČKA RJEŠENJA STANDARDIZIRANIH PLOČA ZA
POSEBNE STANDARDE ZA VRSTU HOTEL

![](dodatni/358168.gif)
![](dodatni/358169.gif)

if !supportEmptyParas endif

if !supportEmptyParas endif

if !supportEmptyParas endif

Grafička rješenja
standardiziranih ploča za označavanje posebnih standarda za vrstu hotel
jedinstveno su dizajnirana. Na metalnoj ploči (podlozi) srebrno-metalne boje
ispisan je naziv posebnog standarda na engleskom jeziku, u tamnoplavoj boji i
ilustracija posebnosti usluge, u pastelnim bojama.

Dimenzije
standardizirane ploče su: 20 x 20 cm (kvadrat s polukružnim kutevima).

if !supportEmptyParas endif

Pravilnik, NN 48/2002-966
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)